
ΝΟΜΟΣ ΥΓΤΑΡΙΘ. 3468 

Παραγωγή Ηλεκτρικής Ενέργειας από Ανανεώσιμες 
Πηγές Ενέργειας και Συμπαραγωγή Ηλεκτρισμού 
και Θερμότητας Υψηλής Απόδοσης και λοιπές δια¬ 
τάξεις 

ΚΕΦΑΛΑΙΟ Α' 

Αρθρο 1 
Σκοπός 

Με τις διατάξεις του παρόντος νόμου αφ’ ενός μετα- 
φέρεται στο ελληνικό δίκαιο η Οδηγία 2001/77/ΕΚ του 
Ευρωπαϊκού Κοινοβουλίου και του Συμβουλίου της 27ης 
Σεπτεμβρίου 2001 για την «προαγωγή της ηλεκτρικής 
ενέργειας που παράγεται από ανανεώσιμες πηγές ενέρ¬ 
γειας στην εσωτερική αγορά ηλεκτρικής ενέργειας» 
(ΕΕΕΚ I. 283) και αφ’ ετέρου προωθείται, κατά προτεραι¬ 
ότητα, στην εσωτερική αγορά ηλεκτρικής ενέργειας, με 
κανόνες και αρχές, η παραγωγή ηλεκτρικής ενέργειας 
από Ανανεώσιμες Πηγές Ενέργειας (Α.Π.Ε.) και μονάδες 
Συμπαραγωγής Ηλεκτρισμού και Θερμότητας Υψηλής 
Απόδοσης (Σ.Η.Θ.Υ.Α.). 

Αρθρο 2 
Ορισμοί 

Για την εφαρμογή του παρόντος νόμου, οι όροι που 
χρησιμοποιούνται στις διατάξεις του έχουν την ακό¬ 
λουθη έννοια: 

1. Αδειούχος: Ο κάτοχος άδειας παραγωγής ηλεκτρι¬ 
κής ενέργειας που παράγεται από Α.Π.Ε. ή Σ.Η.Θ.Υ.Α.. 

2. Ανανεώσιμες Πηγές Ενέργειας (Α.Π.Ε.): Οι μη ορυ¬ 
κτές ανανεώσιμες πηγές ενέργειας, όπως η αιολική 
ενέργεια, η ηλιακή ενέργεια, η ενέργεια κυμάτων, η πα- 
λιρροϊκή ενέργεια, η βιομάζα, τα αέρια που εκλύονται 
από χώρους υγειονομικής ταφής και από εγκαταστά¬ 
σεις βιολογικού καθαρισμού, τα βιοαέρια, η γεωθερμική 
ενέργεια, η υδραυλική ενέργεια που αξιοποιείται από 
υδροηλεκτρικούς σταθμούς. 

3. Αρμόδια Αρχή κράτους - μέλους: Ο αρμόδιος Φο¬ 
ρέας που είναι ανεξάρτητος από τις δραστηριότητες 
παραγωγής και διανομής ηλεκτρικής ενέργειας και έχει 
ορισθεί για την επίβλεψη της έκδοσης των Εγγυήσεων 
Προέλευσης. 


27 Ιουνίου 2006 

4. Αυτόνομος Παραγωγός ηλεκτρικής ενέργειας από 
Α.Π.Ε:. Ο Παραγωγός που παράγει ηλεκτρική ενέργεια 
από Α.Π.Ε. και του οποίου ο σταθμός δεν είναι συνδε- 
δεμένος με το Σύστημα ή το Δίκτυο. 

5. Αυτόνομο Ηλεκτρικό Σύστημα Μη Διασυνδεδεμένων 
Νησιών: Το ηλεκτρικό σύστημα που τροφοδοτεί τους 
καταναλωτές ηλεκτρικής ενέργειας ενός ή περισσότε¬ 
ρων νησιών, διασυνδεδεμένων μεταξύ τους, το οποίο 
δεν είναι συνδεδεμένο με το Διασυνδεδεμένο Δίκτυο 
ή το Σύστημα και περιλαμβάνει, ιδίως, σταθμούς πα¬ 
ραγωγής, δίκτυο χαμηλής, μέσης ή και υψηλής τάσης, 
υποσταθμούς υποβιβασμού της τάσης και κάθε άλλο 
εξοπλισμό αναγκαίο για τη λειτουργία του. 

6. Αυτοπαραγωγός ηλεκτρικής ενέργειας από Α.Π.Ε. ή 
Σ.Η.Θ.Υ.Α: Ο Παραγωγός που παράγει ηλεκτρική ενέρ¬ 
γεια από μονάδες Α.Π.Ε. ή Σ.Η.Θ.Υ.Α, κυρίως για δική του 
χρήση και διοχετεύει τυχόν πλεόνασμα της ενέργειας 
αυτής στο Σύστημα ή στο Δίκτυο. 

7. Βιοκαύσιμο: Το υγρό ή αέριο καύσιμο που παράγεται 
από βιομάζα και ειδικότερα: 

α) Βιοντίζελ (πετρέλαιο βιολογικής προέλευσης): Οι 
μεθυλεστέρες λιπαρών οξέων (ΜΛΟ-ΕΑΜΕ) που παράγο- 
νται από φυτικά ή και ζωικά έλαια και λίπη και είναι ποι¬ 
ότητας πετρελαίου ντίζελ, για χρήση ως Βιοκαύσιμο. 

β) Βιοαιθανόλη: Η αιθανόλη που παράγεται από Βιο¬ 
μάζα ή από το βιοαποικοδομήσιμο κλάσμα αποβλήτων, 
για χρήση ως Βιοκαύσιμο. 

γ) Βιοαέριο: Το καύσιμο αέριο που παράγεται από Βιο¬ 
μάζα ή από το βιοαποικοδομήσιμο κλάσμα βιομηχανικών 
και αστικών αποβλήτων, το οποίο μπορεί να καθαρισθεί 
και να αναβαθμισθεί σε ποιότητα φυσικού αερίου, για 
χρήση ως Βιοκαύσιμο, ή το ξυλαέριο. 

δ) Βιομεθανόλη: Η μεθανόλη που παράγεται από Βιο¬ 
μάζα, για χρήση ως Βιοκαύσιμο. 

ε) Βιοδιμεθυλαιθέρας: Ο διμεθυλαιθέρας που παράγε- 
ται από Βιομάζα, για χρήση ως Βιοκαύσιμο. 

στ) Βιο-ΕΤΒΕ: Ο αιθυλο-τριτοταγής-βουτυλαιθέρας 
(ΕΤΒΕ) που παράγεται από βιοαιθανόλη, για χρήση ως 
Βιοκαύσιμο. Το κατ’ όγκο ποσοστό του Βιο-ΕΤΒΕ που 
υπολογίζεται ως Βιοκαύσιμο είναι 47% επί του συνόλου 
του. 

ζ) Βιο-ΜΤΒΕ: Ο μεθυλο-τριτοταγής-βουτυλαιθέρας 
(ΜΤΒΕ) που παράγεται από βιομεθανόλη, για χρήση 
ως Βιοκαύσιμο. Το κατ’ όγκο ποσοστό του Βιο-ΜΤΒΕ 
που υπολογίζεται ως Βιοκαύσιμο είναι 36% επί του συ¬ 
νόλου του. 

η) Συνθετικά Βιοκαύσιμα: Οι συνθετικοί υδρογονάν¬ 
θρακες ή τα μίγματα συνθετικών υδρογονανθράκων 
που παράγονται από Βιομάζα. 

θ) Βιοϋδρογόνο: Το υδρογόνο που παράγεται από Βι¬ 
ομάζα ή βιοαποικοδομήσιμο κλάσμα βιομηχανικών και 
αστικών αποβλήτων, για χρήση ως Βιοκαύσιμο. 

ι) Καθαρά Φυτικά Έλαια: Τα έλαια που παράγονται 
από ελαιούχα φυτά μέσω συμπίεσης, έκθλιψης ή ανάλο¬ 
γων μεθόδων, φυσικά ή εξευγενισμένα αλλά μη χημικώς 
τροποποιημένα, όταν είναι συμβατά με τον τύπο του 
χρησιμοποιούμενου κινητήρα ή εξοπλισμού και τις αντί¬ 
στοιχες απαιτήσεις εκπομπών αερίων ρύπων, σύμφωνα 
με την κείμενη νομοθεσία. 

8. Βιομάζα: Το βιοαποικοδομήσιμο κλάσμα προϊόντων, 
αποβλήτων και καταλοίπων που προέρχονται από τις 
γεωργικές, συμπεριλαμβανομένων φυτικών και ζωικών 
ουσιών, τις δασοκομικές και τις συναφείς βιομηχανι¬ 
κές δραστηριότητες, καθώς και το βιοαποικοδομήσιμο 
κλάσμα βιομηχανικών αποβλήτων και αστικών λυμάτων 
και απορριμμάτων. 

9. Δίκτυο: Το δίκτυο διανομής ηλεκτρικής ενέργειας 
της Δημόσιας Επιχείρησης Ηλεκτρισμού Α.Ε. (Δ.Ε.Η. Α.Ε.) 
που είναι εγκατεστημένο στην ελληνική επικράτεια, το 
οποίο αποτελείται από γραμμές μέσης και χαμηλής 
τάσης και εγκαταστάσεις διανομής ηλεκτρικής ενέργει¬ 
ας, καθώς και από γραμμές και εγκαταστάσεις υψηλής 
τάσης, που έχουν ενταχθεί στο δίκτυο αυτό. Το Δίκτυο, 
εκτός από το δίκτυο των Μη Διασυνδεδεμένων Νησιών, 
συνδέεται στο Σύστημα μέσω των υποσταθμών υψηλής 
τάσης και μέσης τάσης (ΥΤ/ΜΤ). Όριο μεταξύ Συστή¬ 
ματος και Δικτύου αποτελεί το διακοπτικό μέσο που 
βρίσκεται στην πλευρά της ΥΤ του μετασχηματιστή 
ισχύος του υποσταθμού και το οποίο αποτελεί στοιχείο 
του Δικτύου. Για τις περιοχές, στο Δίκτυο των οποί¬ 
ων ανήκουν γραμμές ΥΤ, το όριο μεταξύ Συστήματος 
και Δικτύου καθορίζεται με απόφαση του Υπουργού 
Ανάπτυξης, μετά από εισήγηση του Διαχειριστή του 
Συστήματος και του Διαχειριστή του Δικτύου και γνώμη 
της Ρυθμιστικής Αρχής Ενέργειας (Ρ.Α.Ε.), καθώς και του 
Κυρίου του Συστήματος και του Δικτύου. 

10. Εγγύηση Προέλευσης ή Εγγύηση: Το έγγραφο 
που εκδίδεται από το Φορέα Έκδοσης και πιστοποιεί 
την παραγωγή συγκεκριμένης ποσότητας ηλεκτρικής 
ενέργειας από Α.Π.Ε.. 

11. Εγκατεστημένη Ισχύς σταθμού Α.Π.Ε.: Το άθροισμα 
της ονομαστικής ηλεκτρικής ισχύος όλων των μονάδων 
παραγωγής που περιλαμβάνει ο σταθμός Α.Π.Ε.. Ως ονο¬ 
μαστική ισχύς κάθε μονάδας παραγωγής ορίζεται η μέ- 
γιστη ηλεκτρική ισχύς της μονάδας, που προκύπτει από 
τα σχετικά πιστοποιητικά έγγραφα των κατασκευαστών 
των μονάδων αυτών και των φορέων που είναι αρμόδιοι 
για την πιστοποίηση των μονάδων παραγωγής, όταν 
η μονάδα λειτουργεί, συνεχώς, για χρονικό διάστημα 
τουλάχιστον δεκαπέντε λεπτών. 


12. Ηλεκτρική ενέργεια που παράγεται από Α.Π.Ε: Η 
ηλεκτρική ενέργεια που παράγεται από: 

α) εγκαταστάσεις παραγωγής ηλεκτρικής ενέργειας 
με χρήση μιας ή περισσότερων μορφών Α.Π.Ε. ή 

β) εγκαταστάσεις συμπαραγωγής με χρήση μιας ή 
περισσότερων μορφών Α.Π.Ε. ή 

γ) Υβριδικούς Σταθμούς, κατά την έννοια της παρα¬ 
γράφου 25, κατά το μέρος που η ηλεκτρική ενέργεια 
παράγεται από Α.Π.Ε.. Στην ενέργεια αυτή περιλαμβάνε¬ 
ται και η ενέργεια που χρησιμοποιείται για την πλήρωση 
των συστημάτων αποθήκευσης του σταθμού, εφόσον 
αυτή παράγεται από Α.Π.Ε., μη συμπεριλαμβανομένης 
της ηλεκτρικής ενέργειας που παράγεται στα συστή¬ 
ματα αποθήκευσης του σταθμού. 

13. Κατανάλωση ηλεκτρικής ενέργειας στη Χώρα: Η 
εγχώρια παραγωγή ηλεκτρικής ενέργειας, συμπεριλαμ- 
βανομένης της παραγωγής των Αυτοπαραγωγών, στην 
οποία προστίθενται οι εισαγωγές και αφαιρούνται οι 
εξαγωγές (ακαθάριστη εθνική κατανάλωση ηλεκτρικής 
ενέργειας). 

14. Μέγιστη Ισχύς Παραγωγής Σταθμού Α.Π.Ε.: Η 
ηλεκτρική ισχύς που επιτρέπεται να παρέχεται, κατά 
ανώτατο όριο, από σταθμό Α.Π.Ε. στο σημείο σύνδεσής 
του με το Δίκτυο. Επιτρέπεται υπέρβαση της μέγιστης 
ισχύος παραγωγής μέχρι ποσοστού 5%, εφόσον η υπέρ¬ 
βαση αυτή εμφανίζεται σε μικρή συχνότητα, κατά τα 
καθοριζόμενα στον Κανονισμό Αδειών Παραγωγής που 
προβλέπεται στην παράγραφο 3 του άρθρου 5. Για τον 
έλεγχο της υπέρβασης, ως μέγιστη τιμή ισχύος θεω¬ 
ρείται η μέση τιμή ισχύος των μετρήσεων που πραγ¬ 
ματοποιούνται κατά τη διάρκεια χρονικού διαστήματος 
δεκαπέντε λεπτών. 

15. Μη Διασυνδεδεμένα Νησιά: Τα νησιά της Ελληνικής 
Επικράτειας των οποίων το Δίκτυο διανομής ηλεκτρικής 
ενέργειας δεν συνδέεται με το Σύστημα και το Δίκτυο 
διανομής της ηπειρωτικής χώρας. 

16. Μηχανισμός Διασφάλισης: Ο μηχανισμός με τον 
οποίο διασφαλίζεται από τον Φορέα Ελέγχου η αξιό¬ 
πιστη λειτουργία του Συστήματος Εγγύησης, καθώς 
και η ακρίβεια και η εγκυρότητα των Εγγυήσεων που 
εκδίδονται από τους οικείους φορείς. 

17. Οδηγία: Η Οδηγία 2001/77/ΕΚ του Ευρωπαϊκού 
Κοινοβουλίου και του Συμβουλίου της 27ης Σεπτεμβρί¬ 
ου 2001 για την «Προαγωγή της ηλεκτρικής ενέργειας 
που παράγεται από ανανεώσιμες πηγές ενέργειας στην 
εσωτερική αγορά ηλεκτρικής ενέργειας». 

18. Παραγωγός από Α.Π.Ε. ή Σ.Η.Θ.Υ.Α.:. Ο παραγωγός 
που παράγει ηλεκτρική ενέργεια από Ανανεώσιμες Πη¬ 
γές Ενέργειας (Α.Π.Ε.) ή από μονάδες Συμπαραγωγής 
Ηλεκτρικής Ενέργειας και Θερμότητας Υψηλής Απόδο¬ 
σης (Σ.Η.Θ.Υ.Α.). 

19. Συμπαραγωγή Ηλεκτρικής Ενέργειας και Θερμό¬ 
τητας (Σ.Η.Θ.): Η ταυτόχρονη παραγωγή θερμικής και 
ηλεκτρικής ή και μηχανικής ενέργειας στο πλαίσιο μιας 
μόνο διαδικασίας. 

20. Συμπαραγωγή Ηλεκτρικής Ενέργειας Υψηλής 
Απόδοσης (Σ.Η.Θ.Υ.Α): Η συμπαραγωγή που εξασφαλί¬ 
ζει εξοικονόμηση πρωτογενούς ενέργειας σε ποσοστό 
τουλάχιστον 10 %, σε σχέση με τη θερμική και ηλεκτρική 
ενέργεια που παράγεται στο πλαίσιο διακριτών διαδικα- 

σιών, καθώς και η παραγωγή από Μονάδες Συμπαραγω¬ 
γής Μικρής και Πολύ Μικρής Κλίμακας που εξασφαλίζει 
εξοικονόμηση πρωτογενούς ενέργειας, ανεξάρτητα από 
το ποσοστό της εξοικονόμησης. Ο υπολογισμός της 
εξοικονόμησης πρωτογενούς ενέργειας, όπου αυτός 
απαιτείται, γίνεται σύμφωνα με τα οριζόμενα στην περί¬ 
πτωση β' του Παραρτήματος III της Οδηγίας 2004/8/ΕΚ 
(I 52). 

21. Συμπαραγωγή Μικρής Κλίμακας: Η μονάδα συμπα¬ 
ραγωγής με εγκατεστημένη ηλεκτρική ισχύ μικρότερη 
του ενός (1) Μ\Λ/θ. 

22. Συμπαραγωγή Πολύ Μικρής Κλίμακας: Η μονάδα 
συμπαραγωγής με εγκατεστημένη ηλεκτρική ισχύ μι¬ 
κρότερη των πενήντα (50) I <\Λ/θ. 

23. Σύστημα: Οι γραμμές υψηλής τάσης, οι εγκατεστη¬ 
μένες στην ελληνική επικράτεια διασυνδέσεις, χερσαίες 
ή θαλάσσιες και όλες οι συναφείς εγκαταστάσεις, ο εξο¬ 
πλισμός και οι εγκαταστάσεις ελέγχου που απαιτούνται 
για την ομαλή, ασφαλή και αδιάλειπτη διακίνηση ηλε¬ 
κτρικής ενέργειας από έναν σταθμό παραγωγής σε έναν 
υποσταθμό, από έναν υποσταθμό σε άλλον υποσταθμό 
ή προς ή από οποιαδήποτε διασύνδεση. Στο Σύστημα 
δεν περιλαμβάνονται οι εγκαταστάσεις παραγωγής 
ηλεκτρικής ενέργειας, οι γραμμές και εγκαταστάσεις 
υψηλής τάσης που έχουν ενταχθεί στο Δίκτυο, καθώς 
και το Δίκτυο των μη Διασυνδεδεμένων Νησιών. 

24. Σύστημα Εγγύησης: Το σύνολο των κανόνων και 
των διαδικασιών που ορίζονται από τον παρόντα νόμο, 
καθώς και τις κανονιστικές διατάξεις που εκδίδονται 
κατ’ εξουσιοδότησή του, για την έκδοση των Εγγυήσεων 
Προέλευσης Ηλεκτρικής Ενέργειας από Ανανεώσιμες 
Πηγές Ενέργειας. 

25. Υβριδικός Σταθμός: Κάθε σταθμός παραγωγής 
ηλεκτρικής ενέργειας που: 

α) Χρησιμοποιεί μία, τουλάχιστον, μορφή Α.Π.Ε.. 

β) Η συνολική ενέργεια που απορροφά από το Δίκτυο, 
σε ετήσια βάση, δεν υπερβαίνει το 30% της συνολι¬ 
κής ενέργειας που καταναλώνεται για την πλήρωση 
του συστήματος αποθήκευσης του σταθμού αυτού. Ως 
ενέργεια που απορροφά ο Υβριδικός Σταθμός από το 
Δίκτυο, κατά το προηγούμενο εδάφιο, ορίζεται η δι¬ 
αφορά μεταξύ της ενέργειας που μετράται κατά την 
είσοδό της στο σταθμό και της ενέργειας που απο¬ 
δίδεται απευθείας στο Δίκτυο από τις μονάδες Α.Π.Ε. 
του Υβριδικού Σταθμού. Η διαφορά αυτή υπολογίζεται, 
για τα Μη Διασυνδεδεμένα Νησιά, σε ωριαία βάση. Αν 
για την αξιοποίηση της ηλιακής ενέργειας εφαρμόζεται 
τεχνολογία διαφορετική από αυτή των φωτοβολταϊκών, 
μπορεί να χρησιμοποιείται και συμβατική ενέργεια που 
δεν απορροφάται στο Δίκτυο, εφόσον η χρήση της 
ενέργειας αυτής κρίνεται αναγκαία για την αξιοποίηση 
της ηλιακής ενέργειας. Η χρησιμοποιούμενη συμβατική 
ενέργεια δεν μπορεί να υπερβαίνει το 10% της συνολι¬ 
κής ενέργειας που παράγεται, σε ετήσια βάση, από τις 
μονάδες αξιοποίησης της ηλιακής ενέργειας. 


γ) Η μέγιστη ισχύς παραγωγής των μονάδων του 
σταθμού Α.Π.Ε. δεν μπορεί να υπερβαίνει την εγκατε¬ 
στημένη ισχύ των μονάδων αποθήκευσης του σταθμού 
αυτού, προσαυξημένη κατά ποσοστό μέχρι 20%. 

26. Φορείς Έκδοσης: Οι φορείς που ορίζονται στην 
παράγραφο 1 του άρθρου 16. 

27. Φορέας Ελέγχου: Ο φορέας που ορίζεται στην 
παράγραφο 2 του άρθρου 16. 

28. Κατά τα λοιπά, για την εφαρμογή των διατάξεων 
του παρόντος νόμου, ισχύουν οι ορισμοί των διατάξεων 
του ν. 2773/1999 (ΦΕΚ 286 Α'), όπως ισχύει, καθώς και 
των σχετικών διατάξεων της κείμενης νομοθεσίας και 
των κανονιστικών πράξεων που εκδίδονται κατ’ εξου¬ 
σιοδότησή τους. 

ΚΕΦΑΛΑΙΟ Β' 

ΑΔΕΙΑ ΠΑΡΑΓΩΓΗΣ ΗΛΕΚΤΡΙΚΗΣ ΕΝΕΡΓΕΙΑΣ 
Αρθρο 3 

Άδεια Παραγωγής 

1. Για την παραγωγή ηλεκτρικής ενέργειας από Α.Π.Ε. 
και Σ.Η.Θ.Υ.Α απαιτείται σχετική άδεια. 

Η άδεια αυτή χορηγείται από τον Υπουργό Ανάπτυ¬ 
ξης, μετά από γνώμη της Ρυθμιστικής Αρχής Ενέργειας 
(Ρ.Α.Ε.), με βάση τα κριτήρια: 

α) Της εθνικής ασφάλειας. 

β) Της προστασίας της δημόσιας υγείας και ασφά¬ 
λειας. 

γ) Της εν γένει ασφάλειας των εγκαταστάσεων και 
του σχετικού εξοπλισμού του Συστήματος και του Δι¬ 
κτύου. 

δ) Της ενεργειακής αποδοτικότητας του έργου για το 
οποίο υποβάλλεται η σχετική αίτηση, όπως η αποδοτι- 
κότητα αυτή προκύπτει, για τα έργα Α.Π.Ε., από μετρή¬ 
σεις του δυναμικού Α.Π.Ε. και για τις μονάδες Σ.Η.Θ.Υ.Α. 
από τα ενεργειακά ισοζύγιά τους. Ειδικά, για το αιολικό 
δυναμικό, οι υποβαλλόμενες μετρήσεις πρέπει να έχουν 
εκτελεστεί από πιστοποιημένους φορείς, σύμφωνα με 
το πρότυπο ΩΙΝ-ΕΝ ΙδΟ/ΙΕΘ 17025 του 2000, όπως αυτό 
ισχύει κάθε φορά. 

ε) Της ωριμότητας της διαδικασίας υλοποίησης του 
έργου, όπως αυτή προκύπτει από μελέτες που έχουν 
εκπονηθεί, γνωμοδοτήσεις αρμόδιων υπηρεσιών, καθώς 
και από άλλα συναφή στοιχεία. 

στ) Της εξασφάλισης ή της δυνατότητας εξασφάλισης 
του δικαιώματος χρήσης της θέσης εγκατάστασης του 
έργου. 

ζ) Της δυνατότητας του αιτούντος να υλοποιήσει το 
έργο με βάση την οικονομική, επιστημονική και τεχνική 
επάρκειά του. Αν ο αϊτών είναι νεοσύστατο νομικό πρό¬ 
σωπο, η δυνατότητα αυτή αξιολογείται στα πρόσωπα 
που συμμετέχουν, σε αυτό, ως εταίροι ή μέτοχοι. 

η) Της διασφάλισης παροχής υπηρεσιών κοινής ωφέ¬ 
λειας και προστασίας των Πελατών. 

θ) Της προστασίας του περιβάλλοντος, σύμφωνα με 
την κείμενη νομοθεσία και το Ειδικό Πλαίσιο Χωρο¬ 
ταξικού Σχεδιασμού και Αειφόρου Ανάπτυξης για τις 
Α.Π.Ε.. 

2. Η Ρ.Α.Ε., μπορεί, πριν εκδώσει τη γνωμοδότησή της 
κατά την παράγραφο 1, να συνεργάζεται με τον Δι¬ 
αχειριστή του Συστήματος ή του Δικτύου ή των Μη 
Διασυνδεδεμένων Νησιών για τον, καταρχάς, καθορισμό 
του τρόπου και του σημείου σύνδεσης του σταθμού με 
το Σύστημα ή το Δίκτυο. 

Η Ρ.Α.Ε. εξετάζει αν πληρούνται τα κριτήρια των πε¬ 
ριπτώσεων α'- η' της παραγράφου 1 και, πριν διατυ¬ 
πώσει τη γνώμη της, διαβιβάζει την Προμελέτη Περι¬ 
βαλλοντικών Επιπτώσεων (Π.Π.Ε.) στις περιπτώσεις που 
αυτή απαιτείται σύμφωνα με τις κείμενες διατάξεις, 
στην αρχή που είναι αρμόδια για την περιβαλλοντική 
αδειοδότηση. Η αρχή αυτή γνωμοδοτεί επί της Προκα¬ 
ταρκτικής Περιβαλλοντικής Εκτίμησης και Αξιολόγησης 
(Π.Π.Ε.Α.) και διαβιβάζει τη γνωμοδότησή της στη Ρ.Α.Ε. 
εντός εξήντα (60) ημερών από τη συμπλήρωση του φα¬ 
κέλου της Π.Π.Ε.. 

Η Ρ.Α.Ε., μετά την έκδοση της γνωμοδότησης κατά 
το προηγούμενο εδάφιο, υποβάλλει τη γνώμη της στον 
Υπουργό Ανάπτυξης εντός τεσσάρων (4) μηνών από τη 
γνωστοποίηση, σε αυτήν, της δημοσίευσης της αίτησης 
κατά τα οριζόμενα στην απόφαση που εκδίδεται σύμφω¬ 
να με τις παραγράφους 1 και 3 του άρθρου 5, εφόσον 
ο φάκελος της αίτησης είναι πλήρης ή από τη συμπλή¬ 
ρωση του φακέλου, όταν αυτή ολοκληρώνεται μετά τη 
γνωστοποίηση, σύμφωνα με την ίδια απόφαση. 

Ο Υπουργός Ανάπτυξης εκδίδει τη σχετική απόφαση 
εντός δεκαπέντε (15) ημερών από την υποβολή, σε αυ¬ 
τόν, της γνώμης της Ρ.Α.Ε.. 

3. Η άδεια παραγωγής ηλεκτρικής ενέργειας από Α.Π.Ε. 
ή Σ.Η.Θ.Υ.Α. περιλαμβάνει τα εξής στοιχεία: 

α) τον κάτοχό της, παραγωγό ή αυτοπαραγωγό, φυ¬ 
σικό ή νομικό πρόσωπο, 

β) τον τόπο εγκατάστασης του σταθμού παραγωγής 
ηλεκτρικής ενέργειας, 

γ) την Εγκατεστημένη Ισχύ και τη Μέγιστη Ισχύ Πα¬ 
ραγωγής, 

δ) τη χρησιμοποιούμενη τεχνολογία ή τη μορφή Α.Π.Ε., 
αν χορηγείται για σταθμό Α.Π.Ε., 

ε) τη διάρκεια ισχύος της, 

στ) το ή τα πρόσωπα τα οποία έχουν την οικονομική 
δυνατότητα για τη χρηματοδότηση και υλοποίηση του 
έργου. 

4. Η άδεια παραγωγής χορηγείται για χρονικό διάστη¬ 
μα μέχρι είκοσι πέντε (25) ετών και μπορεί να ανανεώ¬ 
νεται, μέχρι ίσο χρόνο. Εάν εντός είκοσι τεσσάρων (24) 
μηνών και, στις περιπτώσεις της παραγράφου 9, εντός 
τριάντα έξι (36) μηνών, από τη χορήγηση της άδειας 
παραγωγής δεν έχει χορηγηθεί άδεια εγκατάστασης, 
η άδεια παραγωγής ανακαλείται. 

Στο χρονικό διάστημα των είκοσι τεσσάρων (24) μηνών 
δεν υπολογίζονται: 

α) Ο χρόνος δικαστικής αναστολής της εκτέλεσης 
οποιοσδήποτε άδειας ή έγκρισης που απαιτείται για 
τη χορήγηση της άδειας εγκατάστασης. 

β) Ο χρόνος καθυστέρησης για τη λήψη της άδειας 
εγκατάστασης, εφόσον η καθυστέρηση δεν οφείλεται, 
αποδεδειγμένα, σε παράλειψη ή σε οποιοσδήποτε μορ¬ 
φής υπαιτιότητα του κατόχου της άδειας παραγωγής. 


Στις ανωτέρω περιπτώσεις, το χρονικό διάστημα των 
είκοσι τεσσάρων (24) μηνών μπορεί να παρατείνεται 
μετά από αίτηση του Αδειούχου, που υποβάλλεται 
στη Ρ.Α.Ε. πριν από την παρέλευσή του, για όσο χρόνο 
εξακολουθούν να υφίστανται οι λόγοι των ανωτέρω 
περιπτώσεων. 

Δεν συνιστούν λόγο παράτασης του ανωτέρω χρονι¬ 
κού διαστήματος η τροποποίηση της άδειας παραγωγής 
λόγω μεταβολής της μετοχικής σύνθεσης του κατόχου 
αυτής ή του τόπου εγκατάστασης ή της Εγκατεστη¬ 
μένης ή της Μέγιστης Ισχύος, καθώς και η μεταβίβαση 
της άδειας σε άλλο πρόσωπο. 

5. Η άδεια παραγωγής ηλεκτρικής ενέργειας από ΑΓΙΕ, 
ή Σ.Η.Θ.Υ.Α. μπορεί να τροποποιείται με απόφαση του 
Υπουργού Ανάπτυξης μετά από γνώμη της Ρ.Α.Ε., ύστε¬ 
ρα από σχετική αίτηση του κατόχου της. Η άδεια πα¬ 
ραγωγής τροποποιείται σε περίπτωση μεταβολής των 
στοιχείων της που αναφέρονται στην παράγραφο 3, 
πλην του στοιχείου της περίπτωσης ε'της παραγράφου 
αυτής. 

Δεν απαιτείται τροποποίηση της άδειας παραγωγής 
ηλεκτρικής ενέργειας: 

α) Αν η Εγκατεστημένη Ισχύς ή η Μέγιστη Ισχύς Πα¬ 
ραγωγής σταθμού παραγωγής ηλεκτρικής ενέργειας 
που συνδέεται με το Σύστημα ή το Διασυνδεδεμένο 
Δίκτυο μεταβληθεί, μία μόνο φορά, σε ποσοστό μέχρι 
10%, χωρίς εκ της μεταβολής αυτής να επέρχεται αύ¬ 
ξηση του εμβαδού του γηπέδου. Στην περίπτωση αυτή, 
η άδεια εγκατάστασης που προβλέπεται στο άρθρο 8 
τροποποι-είται, μετά από επαναδιατύπωση των όρων 
σύνδεσης του σταθμού από το Διαχειριστή του Συστή¬ 
ματος ή του Δικτύου. Η διάταξη της παρούσας περί¬ 
πτωσης δεν ισχύει για περιοχές με κορεσμένα δίκτυα. 
Η δυνατότητα απορρόφησης ισχύος για τις περιοχές με 
κορεσμένα δίκτυα διαπιστώνεται με απόφαση της Ρ.Α.Ε., 
μετά από εισήγηση του Διαχειριστή του Συστήματος 
ή του Δικτύου. Η απόφαση αυτή δημοσιοποιείται, με 
επιμέλεια της Ρ.Α.Ε., στο διαδίκτυο ή με οποιονδήποτε 
άλλο πρόσφορο τρόπο. 

β) Αν μεταβληθεί η κατοικία ή η έδρα του Αδειού¬ 
χου. 

Στις περιπτώσεις που δεν απαιτείται τροποποίηση 
της άδειας παραγωγής, ο κάτοχος αυτής ενημερώνει 
τη Ρ.Α.Ε. και τον Υπουργό Ανάπτυξης για τις σχετικές 
μεταβολές. Αν ο Αδειούχος παραλείψει την ενημέρω¬ 
ση αυτή, επιβάλλονται σε βάρος του οι κυρώσεις που 
προβλέπονται στο άρθρο 22. 

Για την τροποποίηση της άδειας παραγωγής, η Ρ.Α.Ε. 
υποβάλλει τη γνώμη της στον Υπουργό Ανάπτυξης 
εντός εξήντα (60) ημερών από τη δημοσίευση της αί¬ 
τησης, κατά τα οριζόμενα στην απόφαση που εκδίδεται 
σύμφωνα με τις παραγράφους 1 και 3 του άρθρου 5, 
εφόσον ο φάκελος της αίτησης είναι πλήρης ή από τη 
συμπλήρωση του φακέλου, όταν αυτή ολοκληρώνεται 
μετά τη δημοσίευση της αίτησης, σύμφωνα με την προ- 
αναφερόμενη απόφαση. 

γ) Αν από τις επερχόμενες μεταβολές των στοιχείων 
της άδειας παραγωγής που ορίζονται στην παράγραφο 
3 δεν επηρεάζεται η αξιολόγηση των κριτηρίων που 
προβλέπονται στην παράγραφο 1. 

6. Ο κάτοχος άδειας παραγωγής μπορεί, μετά από 
γνώμη της Ρ.Α.Ε., να μεταβιβάζει την άδειά του σε άλλο 
πρόσωπο, εφόσον πληρούνται τα κριτήρια που ορίζονται 
στην παράγραφο 1. 

7. Κατά τη χορήγηση της άδειας παραγωγής για 
σταθμούς Α.Π.Ε. στα Μη Διασυνδεδεμένα Νησιά ή σε 
περιοχές με κορεσμένα ηλεκτρικά δίκτυα ή άλλους 
υφιστάμενους περιορισμούς που αφορούν την εγκα¬ 
τάσταση σταθμών Α.Π.Ε., οι αιτήσεις Αυτοπαραγωγών 
ηλεκτρικής ενέργειας από Α.Π.Ε. ικανοποιούνται, κατά 
προτεραιότητα, έναντι άλλων αιτήσεων για παραγωγή 
ηλε-κτρικής ενέργειας από Α.Π.Ε.. 

8. Η χορήγηση άδειας παραγωγής ηλεκτρικής ενέργει¬ 
ας από Α.Π.Ε. ή Σ.Η.Θ.Υ.Α. δεν απαλλάσσει τον κάτοχό 
της από την υποχρέωση λήψης άλλων αδειών ή ε-γκρί- 
σεων που προβλέπονται από την κείμενη νομοθεσία, 
όπως η έγκριση περιβαλλοντικών όρων και οι άδειες 
εγκατάστασης και λειτουργίας. Η χορήγηση άδειας πα¬ 
ραγωγής αποτελεί προϋπόθεση της υποβολής αιτήμα¬ 
τος για τη χορήγηση Έγκρισης Περιβαλλοντικών Όρων 
(Ε.Π.Ο.). Επιτρέπεται, πριν από τη χορήγηση της άδειας 
παραγωγής, η εξέταση, από τις αρμόδιες υπηρεσίες, 
αιτήσεων για την έκδοση γνωμοδοτήσεων σχετικών 
με την εγκατάσταση σταθμών παραγωγής ηλεκτρικής 
ενέργειας, που απαιτούνται στο πλαίσιο της διαδικα¬ 
σίας περιβαλλοντικής αδειοδότησης, σύμφωνα με τις 
κείμενες διατάξεις. 

9. Κατά την αξιολόγηση των αιτήσεων για τη χορήγη¬ 
ση άδειας παραγωγής ηλεκτρικής ενέργειας από Α.Π.Ε. 
ή Σ.Η.Θ.Υ.Α., που υποβάλλονται από νομικά πρόσωπα, 
στο μετοχικό ή εταιρικό κεφάλαιο των οποίων μετέχουν 
τουλάχιστον είκοσι (20) πρόσωπα, το καθένα από τα 
οποία έχει μετοχική ή εταιρική συμμετοχή, κατ’ ανώτατο 
όριο, μέχρι εκατό χιλιάδες (100.000) ευρώ, ισχύουν τα 
ακόλουθα: 

α) Η οικονομική δυνατότητα υλοποίησης του έργου 
από τον αιτούντα κατά την περίπτωση ζ' της παρα¬ 
γράφου 1 καθορίζεται σε ποσοστό μικρότερο από το 
οριζόμενο στην απόφαση του Υπουργού Ανάπτυξης που 
εκδίδεται κατά την παράγραφο 3 του άρθρου 5. Το πο¬ 
σοστό αυτό δεν μπορεί να υπολείπεται του 15% επί του 
προϋπολογιζόμενου κόστους κατασκευής του έργου. 

β) Συνεκτιμάται η συμμετοχή, στο νομικό πρόσωπο, 
φυσικών προσώπων που είναι δημότες του οργανισμού 
τοπικής αυτοδιοίκησης (Ο.Τ.Α.) πρώτου ή δεύτερου βαθ¬ 
μού ή επιχειρήσεων των οργανισμών αυτών, ή τοπι¬ 
κών συλλόγων ή αστικών μη κερδοσκοπικών εταιρειών, 
που έχουν την έδρα τους εντός των διοικητικών ορίων 
του οικείου Ο.Τ.Α., όπου πρόκειται να εγκατασταθεί το 
έργο. 

10. Κατά τη διαδικασία αξιολόγησης των αιτήσεων για 
χορήγηση άδειας παραγωγής, καθώς και του έλεγχου 
τήρησης των όρων που περιλαμβάνονται στην άδεια 
αυτή, η Ρ.Α.Ε. μπορεί να συνεργάζεται με το Κέντρο 
Ανανεώσιμων Πηγών Ενέργειας (Κ.Α.Π.Ε.), στο πλαίσιο 
σχετικής συμφωνίας για την παροχή, από αυτό, υπη¬ 
ρεσιών τεχνικού συμβούλου υπό την εποπτεία και τις 
οδηγίες της. 


Άρθρο 4 

Εξαιρέσεις από την υποχρέωση 
λήψης άδειας παραγωγής 

1. Εξαιρούνται από την υποχρέωση λήψης άδειας πα¬ 
ραγωγής πρόσωπα που παράγουν ηλεκτρική ενέργεια 
από σταθμούς οι οποίοι εγκαθίστανται σε ακίνητο ή 
όμορα ακίνητα τα οποία ανήκουν, κατά κυριότητα ή 
βρίσκονται στη νόμιμη κατοχή των προσώπων αυτών, 
για όσο χρόνο τα πρόσωπα αυτά είναι κύριοι ή νόμιμοι 
κάτοχοι, εφόσον η ηλεκτρική ενέργεια παράγεταί: 

α) Με γεωθερμική ενέργεια, από σταθμούς με Εγκατε¬ 
στημένη Ισχύ μικρότερη ή ίση του μισού (0,5) Μ\Λ/θ. 

β) Με χρήση βιομάζας ή βιοκαυσίμων, από σταθμούς 
με Εγκατεστημένη Ισχύ μικρότερη ή ίση των εκατό (100) 
I<\Λ/θ. 

γ) Από φωτοβολταϊκές εγκαταστάσεις, από σταθμούς 
με Εγκατεστημένη Ισχύ μικρότερη ή ίση των εκατόν 
πενήντα (150) ΙάΛ/ορθθΚ 

δ) Με αιολική ενέργεια, από σταθμούς με Εγκατεστη¬ 
μένη Ισχύ μικρότερη ή ίση των είκοσι (20) (<\Λ/θ, εφό¬ 
σον οι σταθμοί αυτοί εγκαθίστανται σε Απομονωμένα 
Μικροδίκτυα, όπως αυτά ορίζονται στο άρθρο 2 του 
ν. 2773/1999 ή από σταθμούς με Εγκατεστημένη Ισχύ 
μικρότερη ή ίση των σαράντα (40) ΙάΛ/ο, εφόσον οι σταθ¬ 
μοί αυτοί εγκαθίστανται στα λοιπά Μη Διασυνδεδεμένα 
Νησιά και με Εγκατεστημένη Ισχύ μικρότερη ή ίση των 
πενήντα (50) Κ\Λ/ο, εφόσον οι σταθμοί αυτοί εγκαθίστα¬ 
νται στο Διασυνδεδεμένο Σύστημα. 

ε) Από σταθμούς με Εγκατεστημένη Ισχύ έως πέντε (5) 
Μ\Λ/©, που εγκαθίστανται από εκπαιδευτικούς ή ερευνη¬ 
τικούς φορείς, του δημόσιου ή ιδιωτικού τομέα, για όσο 
χρόνο οι σταθμοί αυτοί λειτουργούν αποκλειστικά για 
εκπαιδευτικούς ή ερευνητικούς σκοπούς. 

στ) Από σταθμούς που εγκαθίστανται από το Κέντρο 
Ανανεώσιμων Πηγών Ενέργειας (Κ.Α.Π.Ε.), για όσο χρόνο 
οι σταθμοί αυτοί λειτουργούν για τη διενέργεια πιστο¬ 
ποιήσεων ή μετρήσεων. 

ζ) Από λοιπούς σταθμούς με Εγκατεστημένη Ισχύ μι¬ 
κρότερη ή ίση των πενήντα (50) Κ\Λ/θ, εφόσον οι σταθμοί 
αυτοί χρησιμοποιούν Α.Π.Ε., από τις οριζόμενες στην 
παράγραφο 2 του άρθρου 2, με μορφή διαφορετική από 
αυτή των ανωτέρω περιπτώσεων. 

Οι εξαιρέσεις των περιπτώσεων α', β', γ', δ', ε' και ζ' 
ισχύουν, εφόσον δεν υφίσταται κορεσμός των δικτύων, 
σύμφωνα με απόφαση της Ρ.Α.Ε. που εκδίδεται κατά την 
περίπτωση α' της παραγράφου 5 του άρθρου 3. 

2. Οι περιπτώσεις εξαίρεσης από τη λήψη άδειας πα¬ 
ραγωγής διαπιστώνονται με απόφαση της Ρ.Α.Ε. που 
εκδίδεται εντός δέκα (10) εργασίμων ημερών από την 
υποβολή σχετικής αίτησης, εφόσον η αίτηση αυτή συ¬ 
νοδεύεται από όλα τα αναγκαία στοιχεία ή από τη συ¬ 
μπλήρωση των στοιχείων αυτών. 

Η απόφαση αυτή δεν απαιτείται για σταθμούς πα¬ 
ραγωγής ηλεκτρικής ενέργειας από Α.Π.Ε. ή Σ.Η.Θ.Υ.Α., 
με Εγκατεστημένη Ισχύ έως είκοσι (20) 1<ν\/θ, εκτός εάν 
πρόκειται για σταθμούς που εγκαθίστανται σε Μη Δι- 
ασυνδεδεμένα Νησιά όπου υφίσταται κορεσμός του 
δικτύου, ο οποίος διαπιστώνεται με απόφαση της Ρ.Α.Ε. 
που εκδίδεται κατά την περίπτωση α' της παραγράφου 
5 του άρθρου 3. Τα πρόσωπα που έχουν την ευθύνη 

της λειτουργίας των σταθμών για τους οποίους δεν 
εκδίδεται διαπιστωτική απόφαση κατά το προηγού¬ 
μενο εδάφιο, υποχρεούνται, πριν εγκαταστήσουν τους 
σταθμούς, να ενημερώνουν τον αρμόδιο Διαχειριστή 
για τη θέση, την ισχύ και την τεχνολογία των σταθμών 
αυτών. Αν παραλειφθεί η υποχρέωση ενημέρωσης, η λει¬ 
τουργία των σταθμών αποβαίνει παράνομη. Ο αρμόδιος 
Διαχειριστής ενημερώνει, στο τέλος κάθε διμήνου, τον 
Υπουργό Ανάπτυξης και τη Ρ.Α.Ε. για την εγκατάσταση 
των ανωτέρω σταθμών. 

3. Εξαιρούνται, επίσης, από τη λήψη άδειας παραγω¬ 
γής οι αυτόνομοι σταθμοί παραγωγής ηλεκτρικής ενέρ¬ 
γειας από Α.Π.Ε. ή Σ.Η.Θ.Υ.Α. οι οποίοι δεν συνδέονται 
στο Σύστημα ή στο Δίκτυο, με Εγκαταστημένη Ισχύ 
μικρότερη ή ίση των πέντε (5) Μ\Λ/θ. Για αυτόνομους 
σταθμούς με Εγκαταστημένη Ισχύ έως πενήντα (50) I<\Λ/ 
δεν απαιτείται διαπιστωτική απόφαση της Ρ.Α.Ε. κατά 
την παράγραφο 2. 

4. Ο αρμόδιος Διαχειριστής υποχρεούται, μετά από 
αίτηση του Αδειούχου, να προβαίνει στις αναγκαίες 
ενέργειες για τη σύνδεση των σταθμών που αναφέρο- 
νται στην παράγραφο 1 με το Σύστημα ή το Διασυνδε- 
δεμένο Δίκτυο ή το Δίκτυο των Μη Διασυνδεδεμένων 
Νησιών, εκτός αν συντρέχουν, αποδεδειγμένα, τεχνικοί 
λόγοι που δικαιολογούν την άρνηση της σύνδεσης, κατά 
τα οριζόμενα στους αντίστοιχους Κώδικες Διαχείρισης. 
Με την αίτηση που υποβάλλεται κατά το προηγούμενο 
εδάφιο συνυποβάλλονται, υποχρεωτικά, ο τίτλος της νό¬ 
μιμης κατοχής του χώρου εγκατάστασης του σταθμού, 
καθώς και η άδεια ανέγερσης, στο χώρο αυτόν, τυχόν 
αναγκαίων κτισμάτων. 

Άρθρο 5 

Κανονισμός Αδειών - Δημοσιοποίηση 
Μητρώο -Έλεγχος 

1. Για τη χορήγηση της άδειας παραγωγής, την τρο¬ 
ποποίηση ή την ανάκλησή της, υποβάλλεται σχετική 
αίτηση στη Ρ.Α.Ε. η οποία συνοδεύεται από τα έγγραφα 
που ορίζονται στην απόφαση που εκδίδεται κατά την 
παράγραφο 3. Η αίτηση για τη χορήγηση της άδειας 
παραγωγής συνοδεύεται από Π.Π.Ε.. Αντίγραφο της αί¬ 
τησης και των συνοδευτικών της εγγράφων, καθώς και 
κάθε άλλο μεταγενέστερο έγγραφο που υποβάλλεται 
στη Ρ.Α.Ε., κοινοποιούνται στον Υπουργό Ανάπτυξης, με 
επιμέλεια του αιτούντος. Με την απόφαση που εκδίδεται 
κατά την παράγραφο 3, καθορίζονται τα στοιχεία της 
αίτησης και της γνώμης της Ρ.Α.Ε. με την οποία αξιο¬ 
λογείται η αίτηση, και τα στοιχεία της αίτησης και της 
γνώμης που δημοσιοποιούνται, με επιμέλειά της, στο 
διαδίκτυο ή με οποιονδήποτε άλλο πρόσφορο τρόπο. 

Η γνώμη της Ρ.Α.Ε. συνοδεύεται από έκθεση στην 
οποία τεκμηριώνεται η εφαρμογή των κριτηρίων που 
αναφέρονται στην παράγραφο 1 του άρθρου 3. 

2. Η Ρ.Α.Ε. τηρεί Ειδικό Μητρώο Παραγωγής Ηλεκτρι¬ 
κής Ενέργειας από Α.Π.Ε. ή Σ.Η.Θ.Υ.Α.. Στο Μητρώο αυτό 
καταχωρίζονται τα στοιχεία των αδειών που αναφέρο- 
νται στην παράγραφο 3 του άρθρου 3, οι πράξεις εξαί¬ 
ρεσης από την υποχρέωση λήψης των αδειών αυτών, 
η μεταβίβασή τους, οι τροποποιήσεις τους, καθώς και 
κάθε άλλη μεταβολή των στοιχείων των αδειών για την 
οποία δεν απαιτείται τροποποίησή τους σύμφωνα με 


την παράγραφο 5 του άρθρου 3. Το περιεχόμενο του 
Μητρώου γνωστοποιείται από τη Ρ.Α.Ε. στους αρμόδιους 
Διαχειριστές και στον Υπουργό Ανάπτυξης, στο τέλος 
κάθε διμήνου, με ηλεκτρονικό ή άλλο πρόσφορο τρόπο. 
Κάθε μεταβολή των στοιχείων αυτών γνωστοποιείται 
από τον Αδειούχο στη Ρ.Α.Ε. και τον Υπουργό Ανάπτυ¬ 
ξης, χωρίς υπαίτια καθυστέρηση. Στις περιπτώσεις που 
οι μεταβολές των στοιχείων οι οποίες καταχωρίζονται 
στο Ειδικό Μητρώο δεν συνεπάγονται τροποποίηση των 
αδειών παραγωγής, η Ρ.Α.Ε. εκδίδει σχετική βεβαίωση. 

3. Με απόφαση του Υπουργού Ανάπτυξης, που εκδί- 
δεται μετά από γνώμη της Ρ.Α.Ε. και δημοσιεύεται στην 
Εφημερίδα της Κυβερνήσεως, εγκρίνεται ο Κανονισμός 
Αδειών Παραγωγής Ηλεκτρικής Ενέργειας από Α.Π.Ε. και 
Σ.Η.Θ.Υ.Α.. Με τον Κανονισμό αυτόν: 

α) Εξειδικεύονται τα κριτήρια που θεσπίζονται στην 
παράγραφο 1 του άρθρου 3 και καθορίζεται η μεθοδο¬ 
λογία για την εφαρμογή τους. 

β) Καθορίζονται η διαδικασία της υποβολής των αι¬ 
τήσεων για τη χορήγηση άδειας παραγωγής και τα συ¬ 
νοδευτικά αυτών έγγραφα καθώς και της αξιολόγησης 
των αιτήσεων αυτών, η διαδικασία της υποβολής και 
της εξέτασης αντιρρήσεων κατά των υποβαλλόμενων 
αιτήσεων, της εξαίρεσης από την υποχρέωση λήψης 
άδειας παραγωγής, καθώς και η διαδικασία τροποποί¬ 
ησης και μεταβίβασης της άδειας παραγωγής και κάθε 
ειδικότερο θέμα και σχετική λεπτομέρεια. 

γ) Καθορίζονται οι ειδικότερες υποχρεώσεις του 
Αδειούχου, η διαδικασία παρακολούθησης και ελέγχου 
της τήρησης των όρων της άδειας παραγωγής και των 
συναφών υποχρεώσεων, καθώς και η διαδικασία ανά¬ 
κλησης της άδειας αυτής. 

δ) Εξειδικεύονται οι περιπτώσεις όπου δεν απαιτείται 
τροποποίηση της άδειας παραγωγής κατά τα οριζόμενα 
στην περίπτωση γ' της παραγράφου 5 του άρθρου 3. 

4. Η Ρ.Α.Ε. μπορεί, με απόφασή της, να καθορίζει τις 
λεπτομέρειες που αφορούν τεχνικά ζητήματα και ειδι¬ 
κότερα θέματα σχετικά με τη μέθοδο και τη διαδικασία 
αξιολόγησης των υποβαλλόμενων αιτήσεων για χορή¬ 
γηση άδειας παραγωγής. 

Άρθρο 6 

Αδεια Παραγωγής για Υβριδικούς Σταθμούς Α.Π.Ε. 

1. Για την εγκατάσταση και ένταξη Υβριδικών Σταθμών 
Α.Π.Ε. στο Δίκτυο Μη Διασυνδεδεμένου Νησιού, καθώς 
και τη λειτουργία των σταθμών αυτών, εφαρμόζονται, 
αναλόγως, οι διατάξεις των άρθρων 3, 4 και 5. Οι αι¬ 
τήσεις για χορήγηση άδειας παραγωγής ηλεκτρικής 
ενέργειας από Υβριδικούς Σταθμούς συνοδεύονται και 
από αναλυτική μελέτη στην οποία περιγράφονται ο 
τρόπος ένταξης και λειτουργίας των Υβριδικών Σταθμών 
στο ηλεκτρικό δίκτυο του Μη Διασυνδεδεμένου Νησιού, 
σε ετήσια βάση, η υποχρέωση για εγγυημένη παροχή 
ισχύος και οι όροι και προϋποθέσεις λειτουργίας τους. 
Ως εγγυημένη ισχύς νοείται η μέγιστη ηλεκτρική ισχύς 
που υποχρεούται ο Υβριδικός Σταθμός να διαθέτει στο 
δίκτυο κατά συγκεκριμένες χρονικές περιόδους. Στις 
υποβαλλόμενες αιτήσεις περιλαμβάνεται και πρόταση 
τιμολόγησης της διαθεσιμότητας της ισχύος των μονά¬ 
δων ελεγχόμενης παραγωγής του Υβριδικού Σταθμού, 
της παραγόμενης ηλεκτρικής ενέργειας από τις μονά- 

δες αυτές, η οποία απορροφάται από το Δίκτυο του 
Μη Διασυνδεδεμένου Νησιού, καθώς και της ηλεκτρικής 
ενέργειας την οποία απορροφά ο σταθμός από το Δί¬ 
κτυο για την πλήρωση των συστημάτων αποθήκευσής 
του. Οι προτάσεις τιμολόγησης διατυπώνονται κατά τα 
οριζόμενα στην παράγραφο 3 του άρθρου 13. 

2. Η Ρ.Α.Ε., κατά την αξιολόγηση των υποβαλλόμενων 
αιτήσεων, λαμβάνει υπόψη της, εκτός από τα κριτήρια 
που ορίζονται στην παράγραφο 1 του άρθρου 3, το 
κόστος παραγωγής ηλεκτρικής ενέργειας του Υβριδι- 
κού Σταθμού, σύμφωνα με την υποβαλλόμενη πρόταση, 
καθώς και τη μείωση, σε ετήσια βάση λειτουργίας του 
Αυτόνομου Ηλεκτρικού Συστήματος του Μη Διασυν- 
δεδεμένου Νησιού, της παραγωγής ηλεκτρικής ενέρ¬ 
γειας που παράγεται από συμβατικές μονάδες, λόγω 
υποκατάστασής της από την ηλεκτρική ενέργεια που 
παράγεται από μονάδες Α.Π.Ε.. 

3. Τα τεχνικά και λοιπά στοιχεία τα οποία είναι απα¬ 
ραίτητα για την εκπόνηση της μελέτης που προβλέπε- 
ται στην παράγραφο 1 καθορίζονται από τη Ρ.Α.Ε. για 
κάθε μη Διασυνδεδεμένο Νησί και γνωστοποιούνται, από 
τον Διαχειριστή του Δικτύου των Μη Διασυνδεδεμένων 
Νησιών, σε κάθε ενδιαφερόμενο για εγκατάσταση Υβρι- 
δικού Σταθμού. Για την προώθηση της εγκατάστασης 
των Υβριδικών Σταθμών στα Μη Διασυνδεδεμένο Νη¬ 
σιά και την υποστήριξη των ενδιαφερομένων, η Ρ.Α.Ε. 
μπορεί να εκπονεί και να θέτει στη διάθεσή τους, ανά 
διετία, μελέτη στην οποία περιλαμβάνονται οι αναγκαίες 
πληροφορίες και κάθε χρήσιμο στοιχείο για τις δυνα¬ 
τότητες ανάπτυξης Υβριδικών Σταθμών σε κάθε νησί, 
οι ενδεικνυόμενες τεχνολογίες, ο τύπος και το μέγεθος 
των μονάδων που συγκροτούν τον Υβριδικό Σταθμό, με 
βάση τα ιδιαίτερα χαρακτηριστικά του ηλεκτρικού συ¬ 
στήματος, καθώς και το κόστος παραγωγής ηλεκτρικής 
ενέργειας κάθε Αυτόνομου Ηλεκτρικού Συστήματος των 
Μη Διασυνδεδεμένων Νησιών. 

4. Στην άδεια παραγωγής ηλεκτρικής ενέργειας από 
Υβριδικούς Σταθμούς περιγράφονται, λεπτομερώς, οι 
όροι της σύμβασης πώλησης, στον Διαχειριστή Μη Δι- 
ασυνδεδεμένων Νησιών, της ηλεκτρικής ενέργειας που 
παράγεται από τον Υβριδικό Σταθμό, καθώς και οι όροι 
της απορρόφησης, από το Δίκτυο, της αναγκαίας ηλε¬ 
κτρικής ενέργειας. Στην άδεια αυτή καθορίζεται, επίσης, 
η περίοδος κατά την οποία ο σταθμός υποχρεούται να 
διαθέτει την εγγυημένη ισχύ του. 

5. Ο κάτοχος άδειας παραγωγής ηλεκτρικής ενέργει¬ 
ας από Υβριδικό Σταθμό Α.Π.Ε., εγκατεστημένο σε Μη 
Διασυνδεδεμένο Νησί, υποχρεούται να πωλεί την παρα- 
γόμενη ηλεκτρική ενέργεια μόνο στον Διαχειριστή Μη 
Διασυνδεδεμένων Νησιών, ο οποίος υποχρεούται, εντός 
της προθεσμίας που ορίζεται στην άδεια παραγωγής, να 
συνάπτει τις αναγκαίες συμβάσεις με τον κάτοχο της 
άδειας, συμπεριλαμβανομένης της σύμβασης πώλησης 
ηλεκτρικής ενέργειας που προβλέπεται στην παράγρα¬ 
φο 2 του άρθρου 12. 

6. Για τη χορήγηση άδειας παραγωγής ηλεκτρικής 
ενέργειας από Υβριδικούς Σταθμούς που εγκαθίστανται 
στο Σύστημα ή στο Διασυνδεδεμένο Δίκτυο, εφαρμό¬ 
ζεται, αναλόγως, η διαδικασία που προβλέπεται στα 
άρθρα 3, 4 και 5. 


7. Οι Υβριδικοί Σταθμοί με εγγυημένη διαθεσιμότητα 
ισχύος μπορούν να προμηθεύονται ηλεκτρική ενέργεια 
από το Δίκτυο ή το Σύστημα, σε ποσότητα που κρίνε- 
ται αναγκαία για την εξασφάλιση της διαθεσιμότητας 
ισχύος τους, με την επιφύλαξη του περιορισμού που 
προβλέπεται στην περίπτωση β' της παραγράφου 25 
του άρθρου 2. 

ΚΕΦΑΛΑΙΟ Γ 

ΕΓΚΑΤΑΣΤΑΣΗ ΣΤΑΘΜΩΝ ΠΑΡΑΓΩΓΗΣ ΗΛΕΚΤΡΙΚΗΣ 
ΕΝΕΡΓΕΙΑΣ ΑΠΟ Α.Π.Ε. ΚΑΙ Σ.Η.Θ.Υ.Α. ΚΑΙ ΔΙΑΘΕΣΗ 
ΗΛΕΚΤΡΙΚΗΣ ΕΝΕΡΓΕΙΑΣ 

Άρθρο 7 

Εγκατάσταση και λειτουργία σταθμών παραγωγής 
ηλεκτρικής ενέργειας από Α.Π.Ε. και Σ.Η.Θ.Υ.Α. 

Οι σταθμοί παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α., καθώς και κάθε έργο που συνδέεται 
με την κατασκευή και τη λειτουργία τους, συμπερι¬ 
λαμβανομένων των έργων οδοποιίας πρόσβασης και 
των έργων σύνδεσής τους με το Σύστημα ή το Δίκτυο, 
επιτρέπεται να εγκαθίστανται και να λειτουργούν: 

α) Σε γήπεδο ή σε χώρο, επί των οποίων ο αϊτών έχει 
το δικαίωμα νόμιμης χρήσης. 

β) Σε δάση ή δασικές εκτάσεις, εφόσον έχει επιτραπεί, 
επ’ αυτών, η εκτέλεση έργων σύμφωνα με τα άρθρα 45 
και 58 του ν. 998/1979 (ΦΕΚ 289 Α'), όπως ισχύει, ή το 
άρθρο 13 του ν. 1734/1987 (ΦΕΚ 189 Α'), όπως ισχύει. 

γ) Σε αιγιαλό, παραλία, θάλασσα ή σε πυθμένα της, 
εφόσον έχει παραχωρηθεί το δικαίωμα χρήσης τους 
σύμφωνα με το άρθρο 14 του ν. 2971/2001 (ΦΕΚ 285 Α'), 
όπως ισχύει. 

Άρθρο 8 

Άδειες Εγκατάστασης και Λειτουργίας 

1. Γ ια την εγκατάσταση ή επέκταση σταθμού παραγω¬ 
γής ηλεκτρικής ενέργειας από Α.Π.Ε. ή Σ.Η.Θ.Υ.Α., απαιτεί¬ 
ται σχετική άδεια. Η άδεια αυτή εκδίδεται με απόφαση 
του Γ ενικού Γ ραμματέα της Περιφέρειας, στα όρια της 
οποίας εγκαθίσταται ο σταθμός, για όλα τα έργα που 
κατατάσσονται στη 2η υποκατηγορία της Α' Κατηγορί¬ 
ας και στην 3η ή 4η υποκατηγορία της Β' Κατηγορίας, 
σύμφωνα με τις διατάξεις του άρθρου 3 του ν. 1650/1986 
(ΦΕΚ 160 Α'), όπως ισχύει, και τις κανονιστικές πράξεις 
που εκδίδονται κατ’ εξουσιοδότησή του. Η άδεια εγκα¬ 
τάστασης εκδίδεται εντός αποκλειστικής προθεσμίας 
δεκαπέντε (15) ημερών από την υποβολή, από τον ενδι¬ 
αφερόμενο, της σχετικής αίτησης με τα δικαιολογητικά 
που καθορίζονται σύμφωνα με την παράγραφο 10. Αν ο 
αρμόδιος Γ ενικός Γ ραμματέας Περιφέρειας δεν εκδώσει 
την άδεια εγκατάστασης εντός της προθεσμίας που 
ορίζεται στο προηγούμενο εδάφιο, για την έκδοση αυ¬ 
τής καθίσταται αρμόδιος ο Υπουργός Ανάπτυξης, προς 
τον οποίο ο ενδιαφερόμενος υποβάλλει την αίτηση με 
το συνοδευτικό της φάκελο και την απόφαση Ε.Π.Ο. ή 
επικυρωμένα αντίγραφα αυτών. Ο Υπουργός Ανάπτυξης 
εκδίδει την άδεια εγκατάστασης εντός τριάντα (30) 
ημερών από την παραλαβή των ανωτέρω εγγράφων. 
Για την έκδοση των αδειών εγκατάστασης παρέχεται 
στον Υπουργό Ανάπτυξης, από το Κ.Α.Π.Ε., γραμματεία- 

κή, τεχνική και επιστημονική υποστήριξη, αντί αμοιβής, 
η οποία καθορίζεται με κοινή απόφαση των Υπουργών 
Οικονομίας και Οικονομικών και Ανάπτυξης. 

2. Η άδεια εγκατάστασης σταθμού παραγωγής ηλε¬ 
κτρικής ενέργειας από Α.Π.Ε. ή Σ.Η.Θ.Υ.Α., ο οποίος 
εντάσσεται στα έργα που κατατάσσονται στην 1η υπο¬ 
κατηγορία της Α' Κατηγορίας, καθώς και για όλα τα 
έργα Α.Π.Ε. που κατασκευάζονται σε προστατευόμενες 
περιοχές Βαπιεαη ΝαΙυΓα 2000, εθνικούς δρυμούς και 
αισθητικά δάση, ανεξάρτητα από την κατηγορία των 
έργων αυτών, σύμφωνα με τις διατάξεις του άρθρου 
3 του ν. 1650/1986 και τις κανονιστικές αποφάσεις που 
εκδίδονται κατ’ εξουσιοδότησή του, εκδίδεται με κοινή 
απόφαση του Υπουργού Ανάπτυξης και του, κατά περί¬ 
πτωση, αρμόδιου Υπουργού, σύμφωνα με τη διαδικασία 
και εντός της προθεσμίας των τριάντα (30) ημερών που 
ορίζονται στην προηγούμενη παράγραφο. 

3. Για την έκδοση της άδειας εγκατάστασης σταθμών 
παραγωγής ηλεκτρικής ενέργειας από Α.Π.Ε. ή Σ.Η.Θ.Υ.Α., 
οι οποίοι συνδέονται με το Σύστημα, το Δίκτυο ή το 
Δίκτυο των Μη Διασυνδεδεμένων Νησιών, τηρούνται 
υποχρεωτικά και όσα επιπλέον προβλέπονται στους 
Κώδικες Διαχείρισης για τη σύνδεση σταθμών. 

Περίληψη της άδειας εγκατάστασης δημοσιεύεται, με 
ευθύνη του κατόχου της, σε μία τουλάχιστον ημερήσια 
εφημερίδα που εκδίδεται στην Αθήνα και σε μία τοπική 
εφημερίδα της περιφέρειας, στα όρια της οποίας πρό¬ 
κειται να εγκατασταθεί ο σταθμός. 

4. Η άδεια εγκατάστασης ισχύει για δύο (2) έτη και 
μπορεί να παρατείνεται, κατά ανώτατο όριο, για ίσο 
χρόνο, μετά από αίτηση του κατόχου της, εφόσον: 

α) κατά τη λήξη της διετίας έχει εκτελεσθεί έργο, οι 
δαπάνες του οποίου καλύπτουν το 50% της επένδυσης 

ή 

β) δεν έχει γίνει έναρξη εκτέλεσης του έργου για λό¬ 
γους που, αποδεδειγμένα, δεν οφείλονται σε παράλειψη 
ή σε οποιοσδήποτε μορφής υπαιτιότητα του κατόχου 
της άδειας εγκατάστασης, με την προϋπόθεση ότι έχουν 
συναφθεί οι αναγκαίες συμβάσεις για την προμήθεια 
του εξοπλισμού ο οποίος απαιτείται για την υλοποίηση 
του έργου. Η σύναψη συμβάσεων κατά το προηγούμενο 
εδάφιο δεν απαιτείται αν υφίσταται δικαστική αναστολή 
εκτέλεσης της άδειας εγκατάστασης. 

5. Γ ια τη λειτουργία σταθμών που προβλέπονται στην 
παράγραφο 1, απαιτείται και άδεια λειτουργίας. Η άδεια 
αυτή χορηγείται με απόφαση του οργάνου που είναι 
αρμόδιο για τη χορήγηση της άδειας εγκατάστασης, 
μετά από αίτηση του ενδιαφερομένου και έλεγχο, από 
τα αρμόδια όργανα, της τήρησης των τεχνικών όρων 
εγκατάστασης κατά τη δοκιμαστική λειτουργία του 
σταθμού, καθώς και έλεγχο, από το Κ.Α.Π.Ε., της δια¬ 
σφάλισης των αναγκαίων λειτουργικών και τεχνικών 
χαρακτηριστικών του εξοπλισμού του σταθμού. Η άδεια 
λειτουργίας εκδίδεται εντός αποκλειστικής προθεσμίας 
δεκαπέντε (15) ημερών από την ολοκλήρωση των ανω¬ 
τέρω ελέγχων, εφόσον αυτοί αποβούν θετικοί. 

6. Η άδεια λειτουργίας σταθμών παραγωγής ηλεκτρι¬ 
κής ενέργειας από Α.Π.Ε. ή Σ.Η.Θ.Υ.Α. ισχύει για είκοσι 
(20) τουλάχιστον έτη και μπορεί να ανανεώνεται μέχρι 
ίσο χρονικό διάστημα. Η χορήγηση της άδειας λειτουρ¬ 
γίας δεν απαλλάσσει τον κάτοχό της από την υποχρέω¬ 
ση εφοδιασμού ή ανανέωσης της ισχύος άλλων αδειών 


που απαιτούνται από σχετικές διατάξεις της κείμενης 
νομοθεσίας. 

Αν μεταβιβασθεί η κυριότητα του σταθμού, ο νέος 
κύριος υποκαθίσταται, έναντι του Διαχειριστή του Συ¬ 
στήματος ή του Δικτύου, στα δικαιώματα και τις υπο¬ 
χρεώσεις του δικαιοπάροχού του. Αν μεταβιβασθεί η 
κυριότητα του σταθμού, στο νέο κύριο μεταβιβάζεται 
και η άδεια παραγωγής, μετά από γνώμη της Ρ.Α.Ε.. 
Μετά τη μεταβίβαση αυτή τροποποιείται, με απόφαση 
του αρμόδιου οργάνου, η άδεια λειτουργίας στο όνομα 
του νέου κυρίου του σταθμού. 

7. Η Έγκριση Περιβαλλοντικών Όρων για την εγκατά¬ 
σταση σταθμών παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α. ισχύει για δέκα (10) έτη και μπορεί 
να ανανεώνεται, μία ή περισσότερες φορές, μέχρι ίσο 
χρόνο, κάθε φορά. 

8. Γ ια σταθμούς παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α. που εξαιρούνται από την υποχρέω¬ 
ση λήψης άδειας παραγωγής κατά τα οριζόμενα στο 
άρθρο 4, δεν απαιτείται η λήψη άδειας εγκατάστασης 
και λειτουργίας. Γ ια τους σταθμούς αυτούς απαιτείται, 
σε κάθε περίπτωση, η περιβαλλοντική αδειοδότηση, 
σύμφωνα με την κείμενη νομοθεσία. 

9. Στην αρμόδια υπηρεσία του Υπουργείου Ανάπτυξης 
τηρείται μητρώο αδειών εγκατάστασης και λειτουρ¬ 
γίας σταθμών παραγωγής ηλεκτρικής ενέργειας από 
Α.Π.Ε. ή Σ.Η.Θ.Υ.Α.. Στο μητρώο αυτό καταχωρίζονται 
οι άδειες εγκατάστασης και λειτουργίας, καθώς και 
οι περιπτώσεις εξαίρεσης από την υποχρέωση λήψης 
των αδειών αυτών. Αν τροποποιηθεί ή μεταβιβασθεί 
η άδεια παραγωγής, γίνεται σχετική ενημέρωση στο 
μητρώο και καταχωρίζεται η απόφαση τροποποίησης, 
όπου απαιτείται. Με απόφαση του Υπουργού Ανάπτυξης 
ρυθμίζονται ο τρόπος οργάνωσης, τήρησης και ενημέ¬ 
ρωσης του μητρώου και κάθε άλλο ειδικότερο θέμα και 
αναγκαία λεπτομέρεια. 

10. Με απόφαση του Υπουργού Ανάπτυξης καθορίζο¬ 
νται τα απαιτούμενα δικαιολογητικά, οι διαδικασίες και 
κάθε αναγκαία λεπτομέρεια για την έκδοση των αδειών 
που προβλέπονται στο παρόν άρθρο. 

Άρθρο 9 

Ένταξη σταθμών Α.Π.Ε. και Σ.Η.Θ.Υ.Α στο Σύστημα 
ή το Διασυνδεδεμένο Δίκτυο 

1. Για σταθμούς παραγωγής ηλεκτρικής ενέργειας από 
Α.Π.Ε. και Σ.Η.Θ.Υ.Α. που συνδέονται με το Σύστημα ή το 
Δίκτυο, εκτός από το Δίκτυο των Μη Διασυνδεδεμένων 
Νησιών, εφόσον δεν τίθεται σε κίνδυνο η ασφάλεια του 
Συστήματος ή του Δικτύου, ο αρμόδιος Διαχειριστής 
του Συστήματος ή του Δικτύου υποχρεούται, κατά την 
κατανομή του Φορτίου, να δίνει προτεραιότητα: 

α) Σε διαθέσιμες εγκαταστάσεις παραγωγής, στις 
οποίες η ηλεκτρική ενέργεια παράγεται από Α.Π.Ε., 
ανεξάρτητα από την Εγκατεστημένη Ισχύ τους, καθώς 
και σε υδροηλεκτρικές μονάδες με Εγκατεστημένη Ισχύ 
μέχρι δεκαπέντε (15) Μ\Λ/θ. 

β) Σε διαθέσιμες εγκαταστάσεις παραγωγής, στις 
οποίες η ηλεκτρική ενέργεια παράγεται από σταθμούς 
Σ.Η.Θ.Υ.Α. με χρήση Α.Π.Ε. ή από σταθμούς Σ.Η.Θ.Υ.Α. με 
χρήση Α.Π.Ε., σε συνδυασμό, με αέρια καύσιμα, ανεξάρ¬ 
τητα από την Εγκατεστημένη Ισχύ τους. 

γ) Σε διαθέσιμες εγκαταστάσεις παραγωγής, στις 
οποίες η ηλεκτρική ενέργεια παράγεται από σταθμούς 

Σ.Η.Θ.Υ.Α. κατά τρόπο διάφορο από αυτόν που ορίζεται 
στην περίπτωση β'. Στην περίπτωση αυτή, το δικαίωμα 
προτεραιότητας παρέχεται σε εγκαταστάσεις παραγω¬ 
γής με Εγκατεστημένη Ισχύ μέχρι τριάντα πέντε (35) 
Μ\Λ/θ. 

2. Το δικαίωμα προτεραιότητας που παρέχεται σύμ¬ 
φωνα με τις διατάξεις της προηγούμενης παραγράφου, 
ισχύει και για το πλεόνασμα της ηλεκτρικής ενέργει¬ 
ας Αυτοπαραγωγών, εφόσον η πλεονάζουσα ενέργεια 
παράγεται από σταθμούς Σ.Η.Θ.Υ.Α. κατά τα οριζόμενα 
στην περίπτωση γ' της προηγούμενης παραγράφου, με 
μέγιστη Εγκατεστημένη Ισχύ έως τριάντα πέντε (35) 
Μ\Λ/θ και για το τμήμα της παραγόμενης ενέργειας που 
δεν υπερβαίνει, σε ετήσια βάση, το 20% της συνολικά 
παραγόμενης ηλεκτρικής ενέργειας, το οποίο, σε κάθε 
περίπτωση δεν μπορεί να είναι μεγαλύτερο των πενήντα 
χιλιάδων (50.000) ΜΝΑ/Ηι. Αν ο Αυτοπαραγωγός παράγει 
ηλεκτρική ενέργεια από σταθμούς Α.Π.Ε. ή Σ.Η.Θ.Υ.Α., 
κατά τα οριζόμενα στις περιπτώσεις α' και β' της προ¬ 
ηγούμενης παραγράφου, το δικαίωμα προτεραιότητας 
παρέχεται σε εγκαταστάσεις παραγωγής ηλεκτρικής 
ενέργειας με συνολική Εγκατεστημένη Ισχύ έως τριάντα 
πέντε (35) Μ\Λ/θ. 

3. Κατά την Κατανομή του Φορτίου, σύμφωνα με την 
παράγραφο 1, ο Διαχειριστής του Συστήματος ή του Δι¬ 
κτύου παρέχει στις μονάδες Α.Π.Ε. του Υβριδικού Σταθ¬ 
μού που συνδέεται με το Σύστημα, απευθείας ή μέσω Δι¬ 
κτύου, το δικαίωμα προτεραιότητας που παρέχεται και 
στους σταθμούς Α.Π.Ε. οι οποίοι δεν αποτελούν τμήμα 
Υβριδικού Σταθμού, σύμφωνα με την περίπτωση α' της 
παραγράφου 1. Αν, για λόγους ασφάλειας της λειτουργί¬ 
ας του Συστήματος ή του Δικτύου, καθίσταται αδύνατη 
η ένταξη σε αυτά των μονάδων παραγωγής Α.Π.Ε. του 
Υβριδικού Σταθμού, το δικαίωμα προτεραιότητας των 
μονάδων Α.Π.Ε. του Υβριδικού Σταθμού ισχύει για ποσο¬ 
στό της ισχύος που απορροφάται από το Σύστημα ή το 
Δίκτυο για τη λειτουργία των αποθηκευτικών μονάδων 
του Υβριδικού Σταθμού που λειτουργούν κατά την ίδια 
ώρα κατανομής. Το ποσοστό αυτό καθορίζεται στην 
άδεια παραγωγής του Υβριδικού Σταθμού. 

4. Οι μονάδες ελεγχόμενης παραγωγής του Υβριδι- 
κού Σταθμού που αξιοποιούν την αποθηκευμένη ενέρ¬ 
γεια στο σύστημα αποθήκευσης του σταθμού αυτού, 
εντάσσονται στο Σύστημα σύμφωνα με τις διατάξεις 
του Κώδικα Διαχείρισης του Συστήματος, όπως αυτές 
ισχύουν κάθε φορά για υδροηλεκτρικούς σταθμούς 
με Εγκατεστημένη Ισχύ μεγαλύτερη των δεκαπέντε 
(15) Μ\Λ/θ. 

5. Για την πλήρωση του συστήματος αποθήκευσης του 
Υβριδικού Σταθμού μπορεί να απορροφάται ενέργεια 
από το Σύστημα ή το Διασυνδεδεμένο Δίκτυο, εφόσον 
υποβάλλεται σχετική Δήλωση Φορτίου προς τον Δι¬ 
αχειριστή του Συστήματος σύμφωνα με τις διατάξεις 
του Κώδικα Διαχείρισης του Συστήματος, όπως αυτές 
ισχύουν κάθε φορά για υδροηλεκτρικούς σταθμούς 
με Εγκατεστημένη Ισχύ μεγαλύτερη των δεκαπέντε 
(15) Μ\Λ/θ. 

6. Οι όροι, οι προϋποθέσεις, η διαδικασία και κάθε 
αναγκαία λεπτομέρεια για την προτεραιότητα κατά την 
κατανομή του Φορτίου στις εγκαταστάσεις παραγωγής, 


σύμφωνα με τις προηγούμενες παραγράφους, ορίζονται 
στον Κώδικα Διαχείρισης του Συστήματος. 

Άρθρο 10 

Ένταξη σταθμών Α.Π.Ε. και Σ.Η.Θ.Υ.Α. 
στα Μη Διασυνδεδεμένο Νησιά 

1. Στα Μη Διασυνδεδεμένο Νησιά, ο αρμόδιος Διαχει¬ 
ριστής αυτών υποχρεούται να απορροφά, κατά προτε¬ 
ραιότητα, την ηλεκτρική ενέργεια που παράγεται από 
σταθμό Α.Π.Ε. Παραγωγού ή Αυτοπαραγωγού, καθώς 
και από τις μονάδες Α.Π.Ε. Υβριδικού Σταθμού και, ακο¬ 
λούθως, το πλεόνασμα της ηλεκτρικής ενέργειας που 
παράγει Αυτοπαραγωγός από σταθμό Σ.Η.Θ.Υ.Α.. 

2. Ο Διαχειριστής του Δικτύου των Μη Διασυνδεδεμέ- 
νων Νησιών, κατά την κατανομή του φορτίου, παρέχει 
προτεραιότητα, σύμφωνα με την προηγούμενη παρά¬ 
γραφο, στη μονάδα παραγωγής ηλεκτρικής ενέργειας 
από Α.Π.Ε. Υβριδικού Σταθμού έναντι των άλλων μονά¬ 
δων Α.Π.Ε., εφόσον συμμετέχει στην παροχή εγγυημένης 
ισχύος του Υβριδικού Σταθμού κατά τα προβλεπόμενα 
στην οικεία άδεια παραγωγής ή εφόσον γίνεται απο¬ 
θήκευση ηλεκτρικής ενέργειας στη μονάδα παραγωγής 
του Υβριδικού Σταθμού. Στην τελευταία περίπτωση, η 
προτεραιότητα παρέχεται μέχρι του ποσοστού ισχύος 
που απορροφάται από το Δίκτυο για την πλήρωση των 
συστημάτων αποθήκευσης του Υβριδικού Σταθμού που 
είναι συνδεδεμένα με το Δίκτυο Μη Διασυνδεδεμένου 
Νησιού. Το ποσοστό αυτό αναγράφεται στην άδεια 
παραγωγής και για τον προσδιορισμό του λαμβάνεται 
υπόψη η σχετική εισήγηση του Διαχειριστή Μη Διασυν- 
δεδεμένων Νησιών. 

Ο Διαχειριστής του Δικτύου των Μη Διασυνδεδεμέ- 
νων Νησιών, κατά την κατανομή του φορτίου, παρέχει 
προτεραιότητα στις μονάδες ελεγχόμενης παραγωγής 
για την αξιοποίηση της αποθηκευμένης ενέργειας του 
Υβριδικού Σταθμού, έναντι των συμβατικών μονάδων 
του Μη Διασυνδεδεμένου Νησιού. 

3. Οι όροι, οι προϋποθέσεις, η διαδικασία και κάθε ανα¬ 
γκαία λεπτομέρεια για την απορρόφηση της ενέργειας 
των εγκαταστάσεων παραγωγής από τον Διαχειριστή 
Μη Διασυνδεδεμένων Νησιών, κατά τις διατάξεις του 
παρόντος άρθρου, ορίζονται στον Κώδικα Διαχείρισης 
Μη Διασυνδεδεμένων Νησιών. 

Άρθρο 11 

Σύνδεση σταθμών παραγωγής ηλεκτρικής ενέργειας 
από Α.Π.Ε. με το Σύστημα ή το Δίκτυο 

1. Αν συνδέεται, στο Σύστημα ή στο Δίκτυο, νέος 
σταθμός παραγωγής ηλεκτρικής ενέργειας από Α.Π.Ε., 
μέσω υποσταθμού μέσης προς υψηλή τάση, που βρί¬ 
σκεται εκτός του χώρου του σταθμού, ο κάτοχος της 
άδειας παραγωγής του συνδεόμενου σταθμού μπορεί 
να κατασκευάζει τα έργα σύνδεσης, από τα όρια του 
σταθμού μέχρι τα όρια του Συστήματος ή του Δικτύου, 
σύμφωνα με την παράγραφο 4 του άρθρου 2 του ν. 
2941/2001 και να αποκτά τη διαχείριση των έργων αυτών, 
σύμφωνα με όσα προβλέπονται στους αντίστοιχους 
Κώδικες Διαχείρισης. Γ ια την απαλλοτρίωση ακινήτων 
ή τη σύσταση επ’ αυτών εμπραγμάτων δικαιωμάτων 
υπέρ του κατόχου της άδειας παραγωγής του συνδεό¬ 
μενου σταθμού, με σκοπό την εγκατάσταση των έργων 

σύνδεσης, εφαρμόζονται αναλόγως οι διατάξεις του 
άρθρου 15 του ν. 3175/2003 (ΦΕΚ 207 Α'). Κατά τα λοιπά 
εφαρμόζονται αναλόγως, υπέρ του κατόχου της άδειας 
παραγωγής, οι διατάξεις της παραγράφου 8 του άρθρου 
9 του ν. 2941/2001. Οι απαιτούμενες εγκρίσεις για την 
εγκατάσταση των έργων σύνδεσης, κατά τα προηγού¬ 
μενα εδάφια, χορηγούνται σύμφωνα με τις αναλόγως 
εφαρμοζόμενες διατάξεις της κείμενης νομοθεσίας που 
αφορούν τον Κύριο του Συστήματος ή του Δικτύου. 

2. Για την κατασκευή των έργων σύνδεσης, ο κάτοχος 
άδειας παραγωγής εκπονεί σχετική μελέτη, σύμφωνα 
με τους όρους και τις προδιαγραφές σύνδεσης που 
ορίζει ο αρμόδιος Διαχειριστής, ο οποίος και εγκρίνει 
τη μελέτη αυτή. Πριν από την έγκριση της μελέτης, ο 
αρμόδιος Διαχειριστής γνωστοποιεί στον οικείο οργα¬ 
νισμό τοπικής αυτοδιοίκησης πρώτου βαθμού, τα βασικά 
στοιχεία της μελέτης που αφορούν τη χωροθέτηση των 
έργων σύνδεσης, για την ενημέρωση των ιδιοκτητών 
στα ακίνητα των οποίων πρόκειται να εγκατασταθούν 
τα έργα αυτά. Αν συνδεθεί και άλλος χρήστης με τα 
έργα σύνδεσης, η διαχείριση του τμήματος των έργων 
που χρησιμοποιούνται από αυτόν παραχωρείται, από 
τον κάτοχο της άδειας του σταθμού Α.Π.Ε., στον αρ¬ 
μόδιο Διαχειριστή, ο οποίος υπεισέρχεται στα σχετικά 
δικαιώματα και τις υποχρεώσεις. Στην περίπτωση αυτή, 
η κυριότητα του εδάφους που καταλαμβάνεται από τα 
έργα σύνδεσης του ανωτέρω τμήματος, καθώς και τα 
αντίστοιχα έργα σύνδεσης, μεταβιβάζονται στον Κύριο 
του Δικτύου, ο οποίος καταβάλλει, για την κυριότητα 
του εδάφους, σχετικό αντάλλαγμα. Ο νέος χρήστης 
καταβάλλει στον κάτοχο της άδειας παραγωγής του 
συνδεδεμένου σταθμού αντάλλαγμα, το οποίο καθορί¬ 
ζεται και καταβάλλεται σύμφωνα με τις διατάξεις του 
Κώδικα Διαχείρισης του Συστήματος και Συναλλαγών 
Ηλεκτρικής Ενέργειας για την υλοποίηση έργων επέκτα¬ 
σης για σύνδεση. Το αντάλλαγμα χρήσης του εδάφους 
που αναλογεί στα έργα σύνδεσης δεν καταβάλλεται, 
κατά τα ανωτέρω, αν κύριος του εδάφους είναι το Δη¬ 
μόσιο. Με τους Κώδικες Διαχείρισης του Συστήματος 
και του Δικτύου που προβλέπονται, αντίστοιχα, στις 
διατάξεις των άρθρων 19 και 23 του ν. 2773/1999, όπως 
ισχύει, καθορίζονται, μετά από εισήγηση του αρμόδιου 
Διαχειριστή και σύμφωνη γνώμη της Ρ.Α.Ε., η διαδικα¬ 
σία και τα κριτήρια καθορισμού του ανταλλάγματος 
που καταβάλλεται για τη μεταβίβαση της κυριότητας 
του εδάφους και των έργων σύνδεσης, καθώς και κάθε 
άλλο σχετικό θέμα και αναγκαία λεπτομέρεια για την 
εφαρμογή των διατάξεων της παραγράφου αυτής. Με 
τους ίδιους Κώδικες καθορίζονται ο τύπος και το περι¬ 
εχόμενο των συμβάσεων σύνδεσης Σταθμών Α.Π.Ε. με 
το Σύστημα ή το Δίκτυο και κάθε άλλο σχετικό θέμα 
και αναγκαία λεπτομέρεια. 

3. Με την απόφαση του Υπουργού Ανάπτυξης με την 
οποία εγκρίνεται η Μελέτη Ανάπτυξης του Συστήμα¬ 
τος σύμφωνα με την παράγραφο 2 του άρθρου 15 του 
ν.2773/1999, καθορίζονται ο τρόπος κατασκευής και λει¬ 
τουργίας των έργων διασύνδεσης Μη Διασυνδεδεμένου 


Νησιού για τη σύνδεση, με το Σύστημα αυτό, σταθμών 
Α.Π.Ε., καθώς και ο επιμερισμός των σχετικών δαπανών, 
με βάση την Εγκατεστημένη Ισχύ των σταθμών αυτών, 
σε σχέση με τη συνολική ικανότητα μεταφοράς της 
διασύνδεσης. 

Άρθρο 12 

Σύμβαση Πώλησης 

1. Για την ένταξη σταθμών παραγωγής ηλεκτρικής 
ενέργειας από Α.Π.Ε. ή Σ.Η.Θ.Υ.Α. στο Σύστημα ή στο 
Δίκτυο, περιλαμβανομένου και του Δικτύου των Μη Δι- 
ασυνδεδεμένων Νησιών, σύμφωνα με τα άρθρα 9 και 
10, ο Διαχειριστής του Συστήματος, εφόσον οι εγκατα¬ 
στάσεις παραγωγής ηλεκτρικής ενέργειας συνδέονται 
στο Σύστημα είτε απευθείας είτε μέσω του Δικτύου ή 
ο Διαχειριστής Μη Διασυνδεδεμένων Νησιών, εφόσον 
οι εγκαταστάσεις παραγωγής συνδέονται με το Δίκτυο 
των Μη Διασυνδεδεμένων Νησιών, υποχρεούνται να συ¬ 
νάπτουν σύμβαση πώλησης ηλεκτρικής ενέργειας με 
τον κάτοχο της άδειας παραγωγής της. 

2. Η σύμβαση πώλησης ηλεκτρικής ενέργειας ισχύει 
για δέκα (10) έτη και μπορεί να παρατείνεται για δέκα 
(10), επιπλέον, έτη, μονομερώς, με έγγραφη δήλωση του 
παραγωγού, εφόσον αυτή υποβάλλεται τρεις (3), τουλά¬ 
χιστον, μήνες πριν από τη λήξη της αρχικής σύμβασης. Η 
σύμβαση πώλησης ηλεκτρικής ενέργειας που παράγεται 
από Υβριδικούς Σταθμούς ισχύει για είκοσι (20) έτη και 
μπορεί να παρατείνεται, σύμφωνα με τους όρους της 
άδειας αυτής, μετά από έγγραφη συμφωνία των μερών, 
εφόσον ισχύει η σχετική άδεια παραγωγής. 

3. Με απόφαση του Υπουργού Ανάπτυξης, μετά από 
εισήγηση του αρμόδιου Διαχειριστή και γνώμη της Ρ.Α.Ε., 
καθορίζονται ο τύπος, το περιεχόμενο και η διαδικα¬ 
σία κατάρτισης των συμβάσεων πώλησης ηλεκτρικής 
ενέργειας, σύμφωνα με τις διατάξεις του παρόντος 
άρθρου, καθώς και κάθε ειδικότερο θέμα και αναγκαία 
λεπτομέρεια. 

ΚΕΦΑΛΑΙΟ Δ' 

ΤΙΜΟΛΟΓΗΣΗ ΗΛΕΚΤΡΙΚΗΣ ΕΝΕΡΓΕΙΑΣ 
Αρθρο 13 

Τιμολόγηση ηλεκτρικής ενέργειας από σταθμούς 
Α.Π.Ε. ή Σ.Η.Θ.Υ.Α. και από Υβριδικούς Σταθμούς 

1. Η ηλεκτρική ενέργεια που παράγεται από Παραγωγό 
ή Αυτοπαραγωγό μέσω σταθμού παραγωγής ηλεκτρι¬ 
κής ενέργειας από Α.Π.Ε. ή Σ.Η.Θ.Υ.Α. ή μέσω Υβριδικού 
Σταθμού και απορροφάται από το Σύστημα ή το Δίκτυο, 
σύμφωνα με τις διατάξεις των άρθρων 9,10 και 12, τιμο¬ 
λογείται, σε μηνιαία βάση, κατά τα ακόλουθα: 

α) Η τιμολόγηση γίνεται με βάση την τιμή, σε ευρώ 
ανά μεγαβατώρα (Μ\Λ/Ιτ), της ηλεκτρικής ενέργειας που 
απορροφάται από το Σύστημα ή το Δίκτυο, συμπερι¬ 
λαμβανομένου και του Δικτύου Μη Διασυνδεδεμένων 
Νησιών. 

β) Η τιμολόγηση της ηλεκτρικής ενέργειας κατά την 
προηγούμενη περίπτωση γίνεται με βάση τα στοιχεία 
του ακόλουθου πίνακα: 

Τιμή Ενέργειας (€/Μ\Λ/ίι) 

Παραγωγή ηλεκτρικής ενέργειας από: 

Διασυνδεδεμένο 

Σύστημα 

Μη Διασυνδεδεμένα 
Νησιά 

(α) Αιολική ενέργεια 

73 

84,6 

(β) Αιολική ενέργεια από αιολικά πάρκα στη θάλασ¬ 
σα 

90 

(γ) Υδραυλική ενέργεια που αξιοποιείται με μικρούς 
υδροηλεκτρικούς σταθμούς με Εγκατεστημένη Ισχύ 
έως δεκαπέντε (15) Μ\Λ/θ 

73 

84,6 

(δ) Ηλιακή ενέργεια που αξιοποιείται από φωτοβολταϊ- 
κές μονάδες, με Εγκατεστημένη Ισχύ μικρότερη ή 
ίση των εκατό (100) Κ\Λ/ρ63ΐ<, οι οποίες εγκαθίστα¬ 
νται σε ακίνη ιδιοκτησίας ή νόμιμης κατοχής ή όμο¬ 
ρα ακίνητα του ίδιου ιδιοκτήτη ή νομίμου κατόχου 

450 

500 

(ε) Ηλιακή ενέργεια που αξιοποιείται από φωτοβολταϊ- 
κές μονάδες, με Εγκατεστημένη Ισχύ μεγαλύτερη 
των εκατό (100) Κ\Λ/ρ63ΐ< 

400 

450 

(στ) Ηλιακή ενέργεια που αξιοποιείται από μονάδες άλ¬ 
λης τεχνολογίας, πλην αυτής των φωτοβολταϊκών, 
με Εγκατεστημένη Ισχύ έως πέντε (5) Μ\Λ/θ 

250 

270 

(ζ) Ηλιακή ενέργεια που αξιοποιείται από μονάδες άλ¬ 
λης τεχνολογίας, πλην αυτής των φωτοβολταϊκών, 
με Εγκατεστημένη Ισχύ μεγαλύτερη των πέντε (5) 
Μ\Λ/θ 

230 

250 

(η) Γεωθερμική ενέργεια, βιομάζα, αέρια εκλυόμενα 
από χώρους υγειονομικής ταφής και από εγκατα¬ 
στάσεις βιολογικού καθαρισμού και βιοαέρια 

73 

84,6 

(θ) Λοιπές Α.Π.Ε. 

73 

84,6 

(ι) Σ.Η.Θ.Υ.Α. 

73 

84,6 


Οι τιμές του ανωτέρω πίνακα για τους Αυτοπαραγω- 
γούς ηλεκτρικής ενέργειας ισχύουν μόνο για σταθμούς 
Α.Π.Ε. και Σ.Η.Θ.Υ.Α. με Εγκατεστημένη Ισχύ έως 35 Μ\Λ/ 
και για το πλεόνασμα της ηλεκτρικής ενέργειας που 
διατίθεται στο Σύστημα ή στο Δίκτυο, το οποίο μπορεί 
να ανέλθει μέχρι ποσοστό 20% της συνολικά παραγόμε- 
νης, από τους σταθμούς αυτούς, ηλεκτρικής ενέργειας, 
σε ετήσια βάση. 

2. Ειδικά, η τιμολόγηση της ηλεκτρικής ενέργειας που 
παράγεται από σταθμούς που συνδέονται στο Δίκτυο 
χαμηλής τάσης, γίνεται κάθε τέσσερις (4) μήνες. 

3. Για την τιμολόγηση της διαθεσιμότητας ισχύος 
Υβριδικών Σταθμών που συνδέονται στο Δίκτυο Μη 
Διασυνδεδεμένων Νησιών, της ηλεκτρικής ενέργειας 
που απορροφούν οι σταθμοί αυτοί από το Δίκτυο Μη 
Διασυνδεδεμένων Νησιών, καθώς και της ηλεκτρικής 
ενέργειας που οι Υβριδικοί Σταθμοί εγχέουν στο Δίκτυο 
αυτό, ισχύουν τα ακόλουθα: 


α) Η διαθεσιμότητα ισχύος των μονάδων ελεγχόμενης 
παραγωγής του Υβριδικού Σταθμού που συνδέεται στο 
Δίκτυο Μη Διασυνδεδεμένου Νησιού τιμολογείται, σε 
μηνιαία βάση, σε ευρώ ανά μεγαβάτ εγγυημένης ισχύος 
("/Μ\Λ/). Η εγγυημένη ισχύς, οι χρονικές περίοδοι κατά 
τις οποίες παρέχεται αυτή, καθώς και η τιμή με βάση 
την οποία τιμολογείται η διαθεσιμότητα ισχύος, καθο¬ 
ρίζονται στην άδεια παραγωγής του Υβριδικού Σταθμού. 
Για την τιμολόγηση διαθεσιμότητας ισχύος λαμβάνεται 
υπόψη το εκτιμώμενο κόστος κατασκευής και το στα¬ 
θερό κόστος λειτουργίας νεοεισερχόμενου συμβατικού 
σταθμού παραγωγής στο Αυτόνομο Ηλεκτρικό Σύστημα 
του Μη Διασυνδεδεμένου Νησιού. Το τίμημα που λαμ¬ 
βάνει ο Παραγωγός για τη διαθεσιμότητα των μονάδων 
ελεγχόμενης παραγωγής Υβριδικού Σταθμού δεν μπορεί 
να υπολείπεται του τιμήματος που καταβάλλεται για 
τη διαθεσιμότητα των μονάδων του νεοεισερχόμενου 
συμβατικού σταθμού παραγωγής, με αντίστοιχη ισχύ. 

Ως νεοεισερχόμενος συμβατικός σταθμός παραγωγής 
στο Αυτόνομο Ηλεκτρικό Σύστημα Μη Διασυνδεδεμένου 
Νησιού, λαμβάνεται υπόψη ο σταθμός παραγωγής ηλε¬ 
κτρικής ενέργειας με χρήση συμβατικών καυσίμων, που 
λογίζεται ότι κατασκευάζεται κατά το χρόνο εξέτασης 
της αίτησης για τη χορήγηση άδειας παραγωγής ηλε¬ 
κτρικής ενέργειας από Υβριδικό Σταθμό, με σκοπό την 
απρόσκοπτη ηλεκτροδότηση του Μη Διασυνδεδεμένου 
Νησιού, κατά τα προβλεπόμενα στον Κώδικα Διαχείρι¬ 
σης Μη Διασυνδεδεμένων Νησιών. 

β) Η τιμή, με βάση την οποία τιμολογείται η ηλεκτρι¬ 
κή ενέργεια που παράγεται από τις μονάδες ελεγχό¬ 
μενης παραγωγής Υβριδικού Σταθμού που αξιοποιούν 
την αποθηκευμένη ενέργεια στο σύστημα αποθήκευσής 
του και εγχέεται στο Δίκτυο του Μη Διασυνδεδεμένου 
Νησιού, καθορίζεται στην άδεια παραγωγής του Υβρι- 
δικού Σταθμού. Ο καθορισμός αυτός γίνεται με βάση 
το μέσο οριακό μεταβλητό κόστος παραγωγής ηλε¬ 
κτρικής ενέργειας που εκτιμάται ότι έχουν, κατά το 
χρόνο έκδοσης της άδειας παραγωγής, οι συμβατικές 
μονάδες του Αυτόνομου Ηλεκτρικού Συστήματος για 
την κάλυψη της ηλεκτρικής ενέργειας που ζητείται από 
το Μη Διασυνδεδεμένο Νησί και η οποία καλύπτεται, 
εν προκειμένω, από τις ανωτέρω μονάδες ελεγχόμενης 
παραγωγής του Υβριδικού Σταθμού. Η τιμή που ορίζεται 
στο πρώτο εδάφιο δεν μπορεί να είναι κατώτερη από 
την τιμή με την οποία τιμολογείται η ηλεκτρική ενέργεια 
που απορροφά ο Υβριδικός Σταθμός από το Δίκτυο 
για την πλήρωση του συστήματος αποθήκευσής του, 
προσαυξημένη με ποσοστό 25%. 

γ) Η τιμή, με βάση την οποία τιμολογείται το σύνολο 
της ηλεκτρικής ενέργειας που απορροφά ο Υβριδικός 
Σταθμός από το Δίκτυο του Μη Διασυνδεδεμένου Νη¬ 
σιού για την πλήρωση του συστήματος αποθήκευσής 
του, καθορίζεται στην άδεια παραγωγής του Υβριδικού 
Σταθμού. Ο καθορισμός της τιμής αυτής γίνεται με βάση 
το μέσο μεταβλητό κόστος παραγωγής των μονάδων 
βάσης του Αυτόνομου Ηλεκτρικού Συστήματος του Μη 
Διασυνδεδεμένου Νησιού κατά το χρόνο έκδοσης της 
άδειας παραγωγής. 

δ) Το σύνολο της ηλεκτρικής ενέργειας που οι μονά¬ 
δες Α.Π.Ε. Υβριδικού Σταθμού εγχέουν απευθείας στο 
Δίκτυο του Μη Διασυνδεδεμένου Νησιού, τιμολογείται 
κατά τα οριζόμενα στην παράγραφο 1, ανάλογα με το 
είδος του σταθμού Α.Π.Ε.. 

ε) Η ηλεκτρική ενέργεια που παράγεται από τις μο¬ 
νάδες Α.Π.Ε. του Υβριδικού Σταθμού και εγχέεται απευ¬ 
θείας στο Δίκτυο Μη Διασυνδεδεμένου Νησιού, μπορεί 
να συμψηφίζεται με την ενέργεια που απορροφά από 
το Δίκτυο αυτό ο Υβριδικός Σταθμός για την πλήρω¬ 
ση των συστημάτων αποθήκευσής του. Το δικαίωμα 
συμψηφισμού αναγνωρίζεται μετά από σχετική αίτηση 
του παραγωγού και αναγράφεται στην οικεία άδεια 
παραγωγής κατά την έκδοση ή την τροποποίηση της 
άδειας αυτής. Στην περίπτωση αυτή, η τιμολόγηση των 
περιπτώσεων γ'και δ', αφορά την ηλεκτρική ενέργεια 
που υπολογίζεται ότι απορροφάται ή εγχέεται στο Δί¬ 
κτυο, μετά τον ανωτέρω συμψηφισμό, όπως ρητά ανα¬ 
γράφεται στην οικεία άδεια παραγωγής. 


4. Σε περίπτωση διασύνδεσης του Μη Διασυνδεδεμέ- 
νου Νησιού με το Σύστημα, εξακολουθούν να ισχύουν 
οι συμβάσεις πώλησης ηλεκτρικής ενέργειας που έχουν 
συναφθεί μεταξύ του Διαχειριστή Μη Διασυνδεδεμένων 
Νησιών και του Παραγωγού, χωρίς δυνατότητα παρά¬ 
τασής τους. 

5. Με την απόφαση που εκδίδεται κατά την παρά¬ 
γραφο 3 του άρθρου 5, καθορίζονται, η διαδικασία, τα 
ειδικότερα θέματα και κάθε αναγκαία λεπτομέρεια για 
τις τιμολογήσεις που γίνονται κατά την παράγραφο 3 
του παρόντος άρθρου. 

6. Οι τιμές που περιλαμβάνονται στον πίνακα της πα¬ 
ραγράφου 1 αναπροσαρμόζονται, κάθε έτος, με απόφα¬ 
ση του Υπουργού Ανάπτυξης, η οποία εκδίδεται μετά 
από γνώμη της Ρ.Α.Ε.. Ως βάση για την αναπροσαρμογή 
αυτή λαμβάνεται η μεσοσταθμική μεταβολή των εγκε¬ 
κριμένων τιμολογίων της Δημόσιας Επιχείρησης Ηλε¬ 
κτρισμού Α.Ε. (Δ.Ε.Η. Α.Ε.). Ως μεσοσταθμική μεταβολή 
των τιμολογίων της Δ.Ε.Η. Α.Ε., νοείται ο μέσος όρος των 
επί μέρους εγκεκριμένων μεταβολών, ανά κατηγορία 
τιμολογίου, όπως ο όρος αυτός σταθμίζεται, ανάλογα με 
την αντίστοιχη, κατά το είδος της, ηλεκτρική ενέργεια 
που καταναλώνεται το προηγούμενο έτος. 

Αν δεν απαιτείται έγκριση των τιμολογίων της Δ.Ε.Η. 
Α.Ε., σύμφωνα με τη σχετική κείμενη νομοθεσία, οι τιμές 
του πίνακα της παραγράφου 1 αναπροσαρμόζονται με 
απόφαση του Υπουργού Ανάπτυξης σε ποσοστό 80% 
του δείκτη των τιμών καταναλωτή, όπως αυτός καθορί¬ 
ζεται από την Τράπεζα της Ελλάδος. Η αναπροσαρμογή 
αυτή γίνεται με ενιαίο τρόπο και ισχύει για όλες τις 
τιμές του πίνακα. 

7. Με απόφαση του Υπουργού Ανάπτυξης, μετά από 
γνώμη της Ρ.Α.Ε., μπορεί να αναπροσαρμόζεται, σε ετή¬ 
σια βάση, η τιμή της ηλεκτρικής ενέργειας που παρά- 
γεται ή απορροφάται από Υβριδικό Σταθμό Α.Π.Ε. και 
η τιμή της διαθεσιμότητας ισχύος του σταθμού αυτού, 
σύμφωνα με τα στοιχεία καθορισμού των τιμών αυτών, 
κατά τα οριζόμενα στις περιπτώσεις α', β' και γ' της 
παραγράφου 3. 

Αρθρο 14 

Φωτοβολτάίκοί σταθμοί 

1. Για την προώθηση της παραγωγής ηλεκτρικής 
ενέργειας που παράγεται από φωτοβολταϊκούς σταθ¬ 
μούς, καταρτίζεται από τη Ρ.Α.Ε. και εγκρίνεται από τον 
Υπουργό Ανάπτυξης Πρόγραμμα Ανάπτυξης Φωτοβολ- 
τάίκών Σταθμών. Το Πρόγραμμα αυτό, του οποίου η 
πρώτη φάση υλοποίησής του αρχίζει από την έναρξη 
ισχύος του παρόντος νόμου και λήγει την 31.12.2020, 
αφορά την ανάπτυξη φωτοβολτάίκών σταθμών που 
εγκαθίστανται στην ελληνική επικράτεια, συνολικής 
ισχύος τουλάχιστον 500 ΜΙΛ/ρβαΚ για σταθμούς που 
συνδέονται με το Σύστημα, απευθείας ή μέσω Δικτύου 
και συνολικής ισχύος τουλάχιστον 200 ΜίΛ/ροαΚ, για 
σταθμούς που συνδέονται στο Δίκτυο των Μη Διασυν- 
δεδεμένων Νησιών. 

2. Με απόφαση του Υπουργού Ανάπτυξης, που εκ- 
δίδεται μετά από εισήγηση του Διαχειριστή Μη Δια- 
συνδεδεμένων Νησιών και γνώμη της Ρ.Α.Ε., η ισχύς 
των 200 ΜίΛ/ρθαΚ κατά την προηγούμενη παράγραφο, 
επιμερίζεται στα Αυτόνομα Ηλεκτρικά Συστήματα των 

Μη Διασυνδεδεμένων Νησιών, με βάση τις δυνατότητες 
του κάθε Αυτόνομου Ηλεκτρικού Συστήματος. Με όμοια 
απόφαση καθορίζονται ο τύπος, το περιεχόμενο και η 
διαδικασία κατάρτισης των συμβάσεων πώλησης ηλε¬ 
κτρικής ενέργειας που παράγεται από φωτοβολταϊκούς 
σταθμούς, η διαδικασία σύνδεσης των σταθμών αυτών, 
η διαπίστωση της λήξης του Προγράμματος, καθώς και 
κάθε ειδικότερο θέμα και αναγκαία λεπτομέρεια που 
αφορούν τη λειτουργία των σταθμών αυτών στο πλαίσιο 
του Προγράμματος. 

3. Η τιμολόγηση της ηλεκτρικής ενέργειας που παρά¬ 
γουν οι φωτοβολταϊκοί σταθμοί οι οποίοι εντάσσονται 
στο Πρόγραμμα και η οποία απορροφάται από το Σύ¬ 
στημα, απευθείας ή μέσω Δικτύου ή από το Δίκτυο των 
Μη Διασυνδεδεμένων Νησιών, γίνεται σύμφωνα με τα 
στοιχεία του πίνακα του άρθρου 13. Με απόφαση του 
Υπουργού Ανάπτυξης που εκδίδεται μετά από γνώμη 
της Ρ.Α.Ε., μπορεί να μεταβάλλονται οι τιμές αυτές, μετά 
την έναρξη του Προγράμματος, με βάση τους στόχους 
αυτού. 

ΚΕΦΑΛΑΙΟ Ε' 

ΕΓΓΥΗΣΕΙΣ ΠΡΟΕΛΕΥΣΗΣ ΗΛΕΚΤΡΙΚΗΣ ΕΝΕΡΓΕΙΑΣ 
ΑΠΟ Α.Π.Ε. 

Αρθρο 15 

Έκδοση Εγγυήσεων Προέλευσης 

1. Η προέλευση της ηλεκτρικής ενέργειας που παρά- 
γεται από εγκαταστάσεις σταθμών που λειτουργούν 
νόμιμα και χρησιμοποιούν Α.Π.Ε., αποδεικνύεται από 
τους παραγωγούς της αποκλειστικά και μόνο με τις 
Εγγυήσεις Προέλευσης που εκδίδονται από τους φορείς 
οι οποίοι ορίζονται στο άρθρο 16. Οι εγγυήσεις αυτές 
προσδιορίζουν την πηγή από την οποία παράγεται η 
ηλεκτρική ενέργεια και αναφέρουν την ημερομηνία και 
τον τόπο παραγωγής της και, στις περιπτώσεις των 
υδροηλεκτρικών σταθμών, την ισχύ των σταθμών αυ¬ 
τών. 

2. Αν η ηλεκτρική ενέργεια παράγεται από υδροηλε¬ 
κτρικούς σταθμούς οι οποίοι χρησιμοποιούν αντλητικά 
συστήματα για την πλήρωση της δεξαμενής αποθήκευ¬ 
σης, οι Εγγυήσεις Προέλευσης εκδίδονται μόνο για τη 
διαφορά μεταξύ της ηλεκτρικής ενέργειας που παρά- 
γεται από υδραυλική ενέργεια και της ηλεκτρικής ενέρ¬ 
γειας που απορροφάται από το Σύστημα ή το Δίκτυο, 
για την πλήρωση της δεξαμενής αποθήκευσης. 

3. Αν η ηλεκτρική ενέργεια παράγεται με αξιοποίηση 
Βιομάζας, οι Εγγυήσεις Προέλευσης εκδίδονται μόνο για 
το ποσοστό της ηλεκτρικής ενέργειας που αντιστοιχεί 
στο βιοαποικοδομήσιμο κλάσμα που ορίζεται στην πα¬ 
ράγραφο 8 του άρθρου 2. 

4. Με απόφαση του Υπουργού Ανάπτυξης, μπορεί να 
προβλέπεται η έκδοση Εγγυήσεων Προέλευσης και για 
ηλεκτρική ενέργεια που παράγεται από άλλες πηγές 
ενέργειας, εκτός των Α.Π.Ε.. 

Άρθρο 16 

Φορείς Έκδοσης και Ελέγχου 
των Εγγυήσεων Προέλευσης 

1. Ως Φορείς Έκδοσης των Εγγυήσεων Προέλευσης 
ηλεκτρικής ενέργειας ορίζονται: 


α) ο Διαχειριστής του Συστήματος, για την ηλεκτρι¬ 
κή ενέργεια που τροφοδοτεί το Σύστημα, απευθείας ή 
μέσω του Δικτύου, 

β) ο Διαχειριστής Μη Διασυνδεδεμένων Νησιών, για 
την ηλεκτρική ενέργεια που τροφοδοτεί το Δίκτυο των 
Μη Διασυνδεδεμένων Νησιών, 

γ) το Κ.Α.Π.Ε., για την ηλεκτρική ενέργεια που παρά- 
γεται από αυτόνομους σταθμούς οι οποίοι δεν τροφο¬ 
δοτούν το Σύστημα ή το Δίκτυο. Για το σκοπό αυτόν, το 
Κ.Α.Π.Ε. εγκαθιστά τις κατάλληλες μετρητικές διατάξεις 
με δαπάνες του παραγωγού που υποβάλλει αίτηση για 
έκδοση των Εγγυήσεων Προέλευσης. 

2. Ως Φορέας Ελέγχου του Συστήματος Εγγύησης 
ορίζεται η Ρ.Α.Ε.. Η Ρ.Α.Ε. επιβλέπει, ως Αρμόδια Αρχή, 
σύμφωνα με τις διατάξεις των άρθρων 17 και 18, την 
αξιόπιστη λειτουργία του συστήματος Εγγύησης Προ¬ 
έλευσης της ηλεκτρικής ενέργειας, χειρίζεται θέματα 
αμοιβαίας αναγνώρισης των Εγγυήσεων Προέλευσης 
που εκδίδονται από τις Αρμόδιες Αρχές άλλων κρατών 
- μελών της Ευρωπαϊκής Ένωσης ή τρίτων χωρών και 
συνεργάζεται με τις Αρχές αυτές. 

Αρθρο 17 

Περιεχόμενο και Διαδικασία έκδοσης 
των Εγγυήσεων Προέλευσης 

1. Με τις Εγγυήσεις Προέλευσης πιστοποιείται η ενέρ¬ 
γεια που παράγεται σε συγκεκριμένο χρονικό διάστημα. 
Στις Εγγυήσεις Προέλευσης αναγράφονται, τουλάχι¬ 
στον, το συγκεκριμένο χρονικό διάστημα για το οποίο 
αυτές εκδίδονται, η καθαρή ποσότητα ηλεκτρικής ενέρ¬ 
γειας που παράγεται κατά το διάστημα αυτό, το είδος 
της πηγής από την οποία προέρχεται η ενέργεια, η θέση 
εγκατάστασης του σταθμού παραγωγής της, η Εγκατε¬ 
στημένη Ισχύς του οικείου σταθμού, ο Παραγωγός και 
η ημερομηνία έκδοσής τους. 

2. Γ ια την έκδοση των Εγγυήσεων Προέλευσης της 
ηλεκτρικής ενέργειας, ο ενδιαφερόμενος Παραγω¬ 
γός υποβάλλει σχετική αίτηση στον αρμόδιο Φορέα 
Έκδοσης. Οι Εγγυήσεις Προέλευσης εκδίδονται με 
βάση επαρκή στοιχεία και ακριβείς πληροφορίες που 
παρέχονται από τον Παραγωγό για την πιστοποίηση 
της προέλευσης της ηλεκτρικής ενέργειας, όπως τα 
πιστοποιημένα στοιχεία μετρήσεων του Διαχειριστή 
του Συστήματος ή του Διαχειριστή του Δικτύου ή του 
Διαχειριστή Μη Διασυνδεδεμένων Νησιών. Τα στοιχεία 
αυτά κοινοποιούνται, με ευθύνη του Παραγωγού, στο 
Φορέα Ελέγχου. 

3. Αν προκύπτει βάσιμη αμφιβολία για την εγκυρότητα 
και την ακρίβεια των στοιχείων και των πληροφοριών, 
με βάση τα οποία εκδίδονται οι Εγγυήσεις Προέλευσης, 
ο αρμόδιος Φορέας Έκδοσης μπορεί, με αιτιολογημένη 
απόφασή του, να αρνηθεί την έκδοση των Εγγυήσεων 
Προέλευσης. 

4. Οι Εγγυήσεις Προέλευσης πιστοποιούν την παρα¬ 
γωγή ηλεκτρικής ενέργειας από Α.Π.Ε., για χρονικό δι¬ 
άστημα, τουλάχιστον, τριάντα (30) ημερών. Ο αρμόδιος 
Φορέας Έκδοσης μπορεί να ανακαλεί ή να τροποποιεί 
τις Εγγυήσεις Προέλευσης ή να εκδίδει νέες, εφόσον 
συντρέχουν οι προϋποθέσεις ανάκλησης, τροποποίησης 
ή έκδοσης νέων Εγγυήσεων Προέλευσης, σύμφωνα με 
τα οριζόμενα στην απόφαση που εκδίδεται κατά την 
παράγραφο 3 του άρθρου 18. 

5. Αν μεταβληθεί το πρόσωπο του κατόχου άδειας 
παραγωγής ηλεκτρικής ενέργειας από σταθμό Α.Π.Ε., 
οι Εγγυήσεις Προέλευσης μεταβιβάζονται στο νέο κά¬ 
τοχο από τον αρμόδιο Φορέα έκδοσής τους. Για τη 
μεταβίβαση αυτή ενημερώνεται η Ρ.Α.Ε., με ευθύνη του 
αρχικού κατόχου. 

6. Κάθε Φορέας Έκδοσης Εγγυήσεων Προέλευσης 
τηρεί ειδικό μητρώο, σε έντυπη και ηλεκτρονική μορ¬ 
φή. Στο μητρώο αυτό καταχωρίζονται οι εκδιδόμενες 
Εγγυήσεις Προέλευσης με τα διαλαμβανόμενα σε αυ¬ 
τές στοιχεία, καθώς και κάθε σχετική τροποποίηση ή 
ανάκλησή τους. Κάθε ενδιαφερόμενος έχει δικαίωμα 
ελεύθερης πρόσβασης στο ειδικό μητρώο. 

7. Για τις Εγγυήσεις Προέλευσης που εκδίδει το 
Κ.Α.Π.Ε. κατά την περίπτωση γ' της παραγράφου 1 του 
άρθρου 16, ο ενδιαφερόμενος Παραγωγός καταβάλλει 
σε αυτό εύλογη αμοιβή. Το ύψος της αμοιβής αυτής 
συμφωνείται, κατά περίπτωση, μεταξύ του Κ.Α.Π.Ε. και 
του Παραγωγού και είναι ανάλογο με το κόστος των 
απαι- τούμενων εργασιών για τη σχετική πιστοποίηση. 
Αν προκύψει διαφωνία μεταξύ του Κ.Α.Π.Ε. και του ενδι¬ 
αφερομένου Παραγωγού για το ύψος της αμοιβής, αυτή 
καθορίζεται από τη Ρ.Α.Ε., με αιτιολογημένη απόφασή 
της, μετά από αίτηση του Παραγωγού. 

Άρθρο 18 

Μηχανισμός Διασφάλισης 

1. Για τη διαπίστωση της συνδρομής των προϋπο¬ 
θέσεων έκδοσης των Εγγυήσεων Προέλευσης και της 
ακρίβειας των στοιχείων και των πληροφοριών με βάση 
τα οποία αυτή εκδίδεται, ο Φορέας Έκδοσης και τα 
εξουσιοδοτούμενα από αυτόν πρόσωπα, με την επιφύλα¬ 
ξη της τήρησης του επιχειρηματικού απορρήτου, έχουν 
ελεύθερη πρόσβαση στον οικείο σταθμό παραγωγής 
και σε κάθε στοιχείο και πληροφορία, που αφορούν το 
σταθμό αυτόν. Ο Παραγωγός οφείλει να διευκολύνει το 
έργο του Φορέα Έκδοσης και των εξουσιοδοτούμενων 
από αυτόν προσώπων. 

2. Αν ο Φορέας Έκδοσης είναι ο Διαχειριστής του 
Συστήματος, ο Διαχειριστής του Δικτύου οφείλει να 
συνεργάζεται μαζί του και να παρέχει τα στοιχεία και 
τις πληροφορίες που κρίνονται αναγκαία για το σκοπό 
που αναφέρεται στην προηγούμενη παράγραφο. 

3. Για την εφαρμογή του Συστήματος Εγγυήσεων 
Προέλευσης και του Μηχανισμού Διασφάλισής του, με 
απόφαση του Υπουργού Ανάπτυξης, μετά από γνώμη 
της Ρ.Α.Ε., καθορίζονται, ιδίως: 

α) Η διαδικασία και τα απαιτούμενα δικαιολογητικά 
για την έκδοση των Εγγυήσεων Προέλευσης. 

β) Η προθεσμία εντός της οποίας ο αρμόδιος Φορέας 
Έκδοσης υποχρεούται να απαντά στις υποβαλλόμενες 
αιτήσεις και οι έννομες συνέπειες που προκύπτουν από 
τη μη τήρηση της υποχρέωσης αυτής. 

γ) Ο τύπος και το περιεχόμενο των Εγγυήσεων Προ¬ 
έλευσης, κατά αρμόδιο Φορέα Έκδοσης. 

δ) Οι όροι, οι προϋποθέσεις και η διαδικασία τρο¬ 
ποποίησης, μεταβίβασης, ανάκλησης ή έκδοσης νέων 
Εγγυήσεων Προέλευσης. 

ε) Τα θέματα που αφορούν τη συνεργασία των Φο- 
ρέωνΈκδοσης και του Φορέα Ελέγχου με τις αρμόδιες 
Αρχές των κρατών - μελών της Ευρωπαϊκής Ένωσης 


(Ε.Ε.) και τρίτων χωρών, καθώς και η διαδικασία και οι 
προϋποθέσεις της αμοιβαίας αναγνώρισης των Εγγυ¬ 
ήσεων Προέλευσης που εκδίδονται από άλλα κράτη 
- μέλη της Ε.Ε. ή από τρίτες χώρες. 

στ) Κάθε άλλο ειδικότερο θέμα και αναγκαία λεπτο¬ 
μέρεια για την εφαρμογή του Συστήματος Εγγυήσεων 
Προέλευσης και του Μηχανισμού Διασφάλισής του. 

ΚΕΦΑΛΑΙΟ ΣΤ' 

ΟΡΓΑΝΑ ΣΥΝΤΟΝΙΣΜΟΥ ΚΑΙ ΠΡΟΩΘΗΣΗΣ 

ΕΠΕΝΔΥΣΕΩΝ ΣΤΟΥΣ ΤΟΜΕΙΣ Α.Π.Ε. ΚΑΙ Σ.Η.Θ.Υ.Α. 

Αρθρο 19 

Επιτροπή Προώθησης Επενδυτικών Σχεδίων Μεγάλης 
Κλίμακας για Α.Π.Ε. και Σ.Η.Θ.Υ.Α. 

1. Στο Υπουργείο Ανάπτυξης συνιστάται Επιτροπή 
Προώθησης Επενδυτικών Σχεδίων Μεγάλης Κλίμακας 
στους τομείς Α.Π.Ε. και Σ.Η.Θ.Υ.Α. Η Επιτροπή αυτή, η 
οποία συγκροτείται με απόφαση του Υπουργού Ανά¬ 
πτυξης, εντός τριών μηνών από την έναρξη ισχύος του 
παρόντος νόμου, αποτελείται από: 

α) τον Γ ενικό Γ ραμματέα του Υπουργείου Ανάπτυξης, 
ως πρόεδρο, 

β) τον Γ ενικό Γ ραμματέα Επενδύσεων και Ανάπτυξης 
του Υπουργείου Οικονομίας και Οικονομικών, 

γ) τον Γ ενικό Γ ραμματέα Περιβάλλοντος, Χωροταξίας 
και Πολεοδομίας του Υπουργείου Περιβάλλοντος, Χω¬ 
ροταξίας και Δημόσιων Έργων, 

δ) τον Γ ενικό Γ ραμματέα του Υπουργείου Αγροτικής 
Ανάπτυξης και Τροφίμων, 

ε) τον Γενικό Γραμματέα του Υπουργείου Πολιτι¬ 
σμού, 

στ) τον Πρόεδρο της Κ.Ε.Δ.Κ.Ε. ή τον αναπληρωτή του 
που ορίζεται από αυτόν, 

ζ) τον Πρόεδρο της Ρ.Α.Ε. ή τον αναπληρωτή του που 
ορίζεται από αυτόν, 

η) τον Πρόεδρο του Κ.Α.Π.Ε. ή τον αναπληρωτή του 
που ορίζεται από αυτόν, 

θ) τον Προϊστάμενο της Διεύθυνσης Ανανεώσιμων 
Πηγών και Εξοικονόμησης Ενέργειας του Υπουργείου 
Ανάπτυξης, 

ι) τον Προϊστάμενο της Διεύθυνσης Ηλεκτροπαραγω¬ 
γής του Υπουργείου Ανάπτυξης. 

2. Η Επιτροπή έχει ως αποστολή την ταχεία προ¬ 
ώθηση επενδύσεων σε έργα Α.Π.Ε. και Σ.Η.Θ.Υ.Α., που 
αφορούν σταθμούς παραγωγής ηλεκτρικής ενέργει¬ 
ας με Εγκατεστημένη Ισχύ ίση ή μεγαλύτερη των τρι¬ 
άντα (30) Μ\Α/ο ή συνολικό προϋπολογισμό άνω των 
τριάντα εκατομμυρίων (30.000.000) ευρώ (Επενδυτικά 
Σχέδια Μεγάλης Κλίμακας για Α.Π.Ε. και Σ.Η.Θ.Υ.Α.), κα¬ 
θώς και την επίλυση κάθε ζητήματος που προκύπτει 
κατά τη διαδικασία έκδοσης αδειών εγκατάστασης και 
λειτουργίας σταθμών Α.Π.Ε. και Σ.Η.Θ.Υ.Α.. Η Επιτροπή 
επιλαμβάνεται των θεμάτων της αρμοδιότητάς της είτε 
αυτεπάγγελτα είτε μετά από, επαρκώς αιτιολογημένο, 
αίτημα του ενδιαφερομένου. 

3. Γ ια την εκπλήρωση της αποστολής της, η Επιτρο¬ 
πή: 

α) Μεριμνά για την ταχεία υλοποίηση των ανωτέρω 
επενδύσεων, συντονίζοντας και κατευθύνοντας τις αρ- 

μόδιες υπηρεσίες, σύμφωνα με τις σχετικές διαδικασίες 
που προβλέπονται στην κείμενη νομοθεσία. 

β) Εξετάζει κάθε υπόθεση σχετική με τις επενδύσεις 
της παραγράφου 2 και συμβάλλει στην επίλυση των 
αναφυόμενων προβλημάτων, διατυπώνοντας, προς τού¬ 
το, τις κατάλληλες προτάσεις. 

γ) Διαμεσολαβεί για την άρση κάθε αμφισβήτησης ή 
διαφοράς που ανακύπτει κατά τη διαδικασία αδειοδό- 
τησης των έργων Α.Π.Ε. ή Σ.Η.Θ.Υ.Α., μεταξύ των ενδια¬ 
φερομένων και των αρμόδιων υπηρεσιών, στο πλαίσιο 
των κειμένων διατάξεων και απευθύνεται, προς τούτο, 
στους διοικητικούς προϊστάμενους και την πολιτική 
ηγεσία των αρμόδιων υπηρεσιών. 

δ) Υποβάλλει στον Υπουργό Ανάπτυξης και στους, 
κατά περίπτωση, συναρμόδιους Υπουργούς, εισηγήσεις 
με προτάσεις για την προώθηση των επενδύσεων στους 
τομείς Α.Π.Ε. και Σ.Η.Θ.Υ.Α. και λύσεις για την αντιμετώ¬ 
πιση σχετικών ζητημάτων. 

4. Στην Επιτροπή παρέχεται γραμματειακή υποστή¬ 
ριξη από τη Διεύθυνση Διοικητικής Υποστήριξης του 
Υπουργείου Ανάπτυξης. 

Αρθρο 20 

Επιτροπή για Α.Π.Ε. και Σ.Η.Θ.Υ.Α. 

1. Στο Υπουργείο Ανάπτυξης συνιστάται Επιτροπή 
Α.Π.Ε. και Σ.Η.Θ.Υ.Α., η οποία συγκροτείται με απόφαση 
του Υπουργού Ανάπτυξης, εντός τριών μηνών από την 
έναρξη ισχύος του παρόντος νόμου και αποτελείται 
από: 

α) τον Προϊστάμενο της Διεύθυνσης Ανανεώσιμων 
Πηγών και Εξοικονόμησης Ενέργειας του Υπουργείου 
Ανάπτυξης, ως πρόεδρο, 

β) εκπρόσωπο του Υπουργείου Οικονομίας και Οικο¬ 
νομικών, που ορίζεται από τον Υπουργό Οικονομίας και 
Οικονομικών, 

γ) έναν εκπρόσωπο του Διαχειριστή του Ελληνι¬ 
κού Συστήματος Μεταφοράς Ηλεκτρικής Ενέργειας 
(Δ.Ε.Σ.Μ.Η.Ε.), που ορίζεται από το διοικητικό του συμ¬ 
βούλιο, 

δ) τον Προϊστάμενο της Διεύθυνσης Ηλεκτροπαρα¬ 
γωγής του Υπουργείου Ανάπτυξης, 
ε) τον Προϊστάμενο της Ειδικής Υπηρεσίας Περιβάλ¬ 
λοντος του Υπουργείου Περιβάλλοντος, Χωροταξίας 
και Δημόσιων Έργων, 

στ) τον Προϊστάμενο της αρμόδιας Διεύθυνσης του 
Υπουργείου Αγροτικής Ανάπτυξης και Τροφίμων, 
ζ) τον Προϊστάμενο της αρμόδιας Διεύθυνσης του 
Υπουργείου Πολιτισμού, 

η) έναν ειδικό επιστήμονα της Ρ.Α.Ε. που υποδεικνύεται 
από τον πρόεδρό της. 

2. Η Επιτροπή έχει ως αποστολή το συντονισμό των 
αρμόδιων υπηρεσιών και την παροχή, σε αυτές, κάθε 
αναγκαίας υποστήριξης για: 

α) Τη χορήγηση αδειών εγκατάστασης και λειτουργίας 
σταθμών Α.Π.Ε ή Σ.Η.Θ.Υ.Α. με Εγκατεστημένη Ισχύ μι¬ 
κρότερη ή ίση των 30 Μ\Λ/β ή με προϋπολογισμό επένδυ¬ 
σης μικρότερο των τριάντα εκατομμυρίων (30.000.000) 
ευρώ. 

β) Την ταχεία υλοποίηση των επενδύσεων στους το¬ 
μείς Α.Π.Ε. και Σ.Η.Θ.Υ.Α.. 


3. Για την εκπλήρωση της αποστολής της, η Επιτροπή 
μπορεί να: 

α) Εξετάζει κάθε υπόθεση που αφορά επενδύσεις 
σε έργα Α.Π.Ε. ή Σ.Η.Θ.Υ.Α. σύμφωνα με την παράγρα¬ 
φο 2 και μεριμνά για την επίλυση των αναφυόμενων 
προβλημάτων. Ελέγχει, μεταξύ άλλων, την τήρηση της 
διαδικασίας, των προϋποθέσεων και των προθεσμιών 
που ορίζονται για την έκδοση γνωμοδοτήσεων και τη 
χορήγηση εγκρίσεων, σύμφωνα με τις διατάξεις του 
παρόντος νόμου και των, κατ’ εξουσιοδότηση αυτού, 
εκδιδόμενων κανονιστικών αποφάσεων. Η Επιτροπή 
επιλαμβάνεται των θεμάτων της είτε αυτεπάγγελτα 
είτε μετά από επαρκώς αιτιολογημένο αίτημα του εν¬ 
διαφερομένου είτε κατόπιν παραπομπής τους από την 
Επιτροπή που προβλέπεται στο άρθρο 19. Η Επιτρο¬ 
πή, για κάθε εξεταζόμενη υπόθεση, υποβάλλει σχετική 
έκθεση στον Υπουργό Ανάπτυξης, τους συναρμόδιους 
Υπουργούς και τη Ρ.Α.Ε.. 

β) Υποβάλλει, μέχρι την 1η Φεβρουάριου κάθε έτους, 
στον Υπουργό Ανάπτυξης και τη Ρ.Α.Ε., έκθεση στην 
οποία περιγράφονται και τεκμηριώνονται τα σημαντι¬ 
κότερα προβλήματα που αφορούν επενδύσεις στους 
τομείς Α.Π.Ε και Σ.Η.Θ.Υ.Α., καθώς και προτάσεις για 
την επίλυσή τους. 

4. Η Επιτροπή, κατά τις συνεδριάσεις της, μπορεί να 
καλεί, κατά περίπτωση, αρμόδιους Διευθυντές ή στε¬ 
λέχη άλλων Υπουργείων ή εποπτευόμενων από αυτά 
νομικών προσώπων δημοσίου ή ιδιωτικού δικαίου και 
οργανισμών, καθώς και εκπροσώπους του Ελληνικού 
Κέντρου Επενδύσεων, του Κ.Α.Π.Ε., των συλλογικών και 
επιστημονικών φορέων και των επενδυτών στους τομείς 
Α.Π.Ε. και Σ.Η.Θ.Υ.Α.. 

5. Η Επιτροπή συνεδριάζει, τακτικά, μία φορά κάθε 
δύο (2) μήνες και, εκτάκτως, όταν προκύπτουν ανάγκες 
κατά την κρίση του προέδρου της. 

6. Η Επιτροπή, για την εκπλήρωση της αποστολής 
της, μπορεί να συνεργάζεται με αρμόδιες υπηρεσίες 
και φορείς του Δημοσίου και ευρύτερου δημόσιου το¬ 
μέα, που οφείλουν να διευκολύνουν το έργο της και να 
παρέχουν σε αυτήν, έγκαιρα, κάθε αναγκαίο στοιχείο 
και χρήσιμη πληροφορία. 

7. Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας 
και Οικονομικών και Ανάπτυξης ρυθμίζονται τα θέματα 
της γραμματειακής, της τεχνικής και της επιστημονικής 
υποστήριξης της Επιτροπής, καθώς και κάθε ειδικότερο 
θέμα και αναγκαία λεπτομέρεια σχετικά με τη λειτουρ¬ 
γία της. Μέχρι την έκδοση της απόφασης αυτής, στην 
Επιτροπή παρέχεται γραμματειακή υποστήριξη από τη 
Διεύθυνση Διοικητικής Υποστήριξης του Υπουργείου 
Ανάπτυξης. 

Αρθρο 21 

Εκθέσεις για την προώθηση των Α.Π.Ε. 

1. Πριν από την 1η Οκτωβρίου κάθε έτους, ο Υπουργός 
Ανάπτυξης εγκρίνει εθνική έκθεση για την προώθηση 
των Α.Π.Ε. και μεριμνά για τη δημοσίευση αυτής με κάθε 
πρόσφορο τρόπο. Η έκθεση αυτή συντάσσεται από το 
Κ.Α.Π.Ε. και περιλαμβάνει ιδίως: 

α) Αναλυτική επισκόπηση της εξέλιξης της διείσδυ¬ 
σης των Α.Π.Ε. και Σ.Η.Θ.Υ.Α. στο ενεργειακό ισοζύγιο 

της χώρας, καθώς και της επιτελούμενης προόδου των 
επενδύσεων στους τομείς Α.ΓΊ.Ε, και Σ.Η.Θ.Υ.Α., ιδίως 
σε σχέση με την επίτευξη των εθνικών και κοινοτικών 
στόχων. 

β) Εντοπισμό και καταγραφή των αιτίων και των γε¬ 
γονότων που εμποδίζουν την αύξηση παραγωγής ηλε¬ 
κτρικής ενέργειας από Α.Π.Ε.. 

γ) Συγκριτικά στοιχεία που αφορούν την προώθηση 
των Α.Π.Ε. στη χώρα, σε σχέση με τις υπόλοιπες χώρες 
της Ε.Ε.. 

Η πρώτη έκθεση συντάσσεται και δημοσιεύεται μέχρι 
την 1η Οκτωβρίου 2007. 

2. Πριν από την 1η Οκτωβρίου κάθε δεύτερου έτους, 
ο Υπουργός Ανάπτυξης εγκρίνει αναλυτική έκθεση που 
αναφέρεται στην επίτευξη των εθνικών ενδεικτικών 
στόχων και μεριμνά για τη δημοσίευση αυτής με κάθε 
πρόσφορο τρόπο. 

Η έκθεση αυτή συντάσσεται από τη Ρ.Α.Ε. και περι¬ 
λαμβάνει: 

α) Αναφορά των κλιματικών παραγόντων που ενδέχε¬ 
ται να επηρεάσουν την υλοποίηση των ανωτέρω στό¬ 
χων. Στην έκθεση διευκρινίζονται τα μέτρα που έχουν 
ληφθεί σχετικά με την υλοποίηση των εθνικών δεσμεύ¬ 
σεων για τις κλιματικές μεταβολές. 

β) Αξιολόγηση των μέτρων που αναφέρονται στην 
προηγούμενη περίπτωση, καθώς και των μέτρων που 
λαμβάνονται για τον περιορισμό των νομοθετικών, κα¬ 
νονιστικών, διοικητικών ή άλλων εμποδίων και για την 
επιτάχυνση των διαδικασιών προώθησης των Α.Π.Ε.. 

γ) Προτάσεις ενεργειακής πολιτικής και μέτρων εφαρ¬ 
μογής, για την υλοποίηση των εθνικών ενδεικτικών στό¬ 
χων, σύμφωνα με τις επιταγές του κοινοτικού δικαίου. 

Η πρώτη έκθεση συντάσσεται και δημοσιεύεται μέχρι 
την 1η Οκτωβρίου 2008. 

3. Πριν από την 1η Οκτωβρίου κάθε πέμπτου έτους, ο 
Υπουργός Ανάπτυξης εγκρίνει αναλυτική έκθεση για την 
επίτευξη των εθνικών ενδεικτικών στόχων και μεριμνά 
για τη δημοσίευση αυτής με κάθε πρόσφορο τρόπο. Η 
έκθεση αυτή συντάσσεται από τη Ρ.Α.Ε. και περιλαμ¬ 
βάνει: 

α) Καθορισμό των εθνικών ενδεικτικών στόχων, σχε¬ 
τικά με τη συμμετοχή της ηλεκτρικής ενέργειας που 
παράγεται από Α.Π.Ε. στη μελλοντική κατανάλωση ηλε¬ 
κτρικής ενέργειας, για την επόμενη δεκαετία. 

β) Περιγραφή των μέτρων που έχουν ληφθεί ή μελε- 
τώνται, σε εθνικό επίπεδο, για την επίτευξη των εθνικών 
ενδεικτικών στόχων. 

Η πρώτη έκθεση συντάσσεται και δημοσιεύεται μέχρι 
την 1η Οκτωβρίου 2011. 

Άρθρο 22 

Διοικητικές κυρώσεις 

1. Με απόφαση της Ρ.Α.Ε., η οποία εκδίδεται μετά από 
ακρόαση των ενδιαφερομένων σύμφωνα με το άρθρο 6 
του ν. 2690/1999 (ΦΕΚ 45 Α') επιβάλλεται, ανάλογα με τη 
βαρύτητα και τη συχνότητα της παράβασης, πρόστιμο 
από πέντε χιλιάδες (5.000) έως πεντακόσιες χιλιάδες 
(500.000) ευρώ, στις περιπτώσεις που: 

α) Δεν ενημερώνεται ο αρμόδιος Διαχειριστής, σύμ¬ 
φωνα με την παράγραφο 2 του άρθρου 4. 


β) Δεν ενημερώνεται ο Υπουργός Ανάπτυξης και η 
Ρ.Α.Ε., όταν δεν απαιτείται τροποποίηση της άδειας 
παραγωγής, σύμφωνα με την παράγραφο 5 του άρ¬ 
θρου 3. 

γ) Αναγράφονται στις Εγγυήσεις Προέλευσης ανακρι¬ 
βή στοιχεία, κατά παράβαση των διατάξεων της παρα¬ 
γράφου 2 του άρθρου 17. 

δ) Παραβιάζονται επιτακτικές διατάξεις του παρόντος 
νόμου ή των κανονιστικών αποφάσεων που εκδίδονται 
κατ’ εξουσιοδότησή του, καθώς και των αποφάσεων 
της Ρ.Α.Ε. που εκδίδονται σύμφωνα με τις διατάξεις 
της παραγράφου 3 του άρθρου 5, ή οι όροι των αδειών 
που εκδίδονται σύμφωνα με τις διατάξεις του παρόντος 
νόμου. 

Οι αποφάσεις της Ρ.Α.Ε. που εκδίδονται στις ανωτέρω 
περιπτώσεις δημοσιεύονται στην ιστοσελίδα της. 

2. Με κοινή απόφαση των Υπουργών Οικονομίας και 
Οικονομικών και Ανάπτυξης, η οποία εκδίδεται μετά 
από πρόταση της Ρ.Α.Ε., μπορεί να αναπροσαρμόζονται 
τα κατώτερα και τα ανώτερα όρια των προστίμων που 
προβλέπονται στην προηγούμενη παράγραφο. 

3. Τα πρόστιμα που επιβάλλονται σύμφωνα με τις δια¬ 
τάξεις του παρόντος άρθρου βεβαιώνονται υπέρ του Ελ¬ 
ληνικού Δημοσίου και εισπράττονται κατά τις διατάξεις 
του Κώδικα Είσπραξης Δημοσίων Εσόδων (Κ.Ε.Δ.Ε.). 

4. Η επιβολή των προστίμων κατά τις διατάξεις του 
παρόντος άρθρου δεν αποκλείει την επιβολή, για την 
ίδια παράβαση, άλλων διοικητικών κυρώσεων που προ- 
βλέπονται από άλλες κείμενες διατάξεις ή ποινικών κυ¬ 
ρώσεων κατά το άρθρο 458 του Ποινικού Κώδικα. 

5. Αν παραβιάζονται διατάξεις του παρόντος νόμου, 
σύμφωνα με τις οποίες χορηγούνται οι προβλεπόμενες 
από τις διατάξεις του άδειες ή δεν τηρούνται οι όροι 
των αδειών αυτών, ο Υπουργός Ανάπτυξης μπορεί, μετά 
από γνώμη της Ρ.Α.Ε., να ανακαλεί τις ανωτέρω άδειες. 
Οι άδειες μπορεί να ανακαλούνται παράλληλα με την 
επιβολή προστίμων. 

Αρθρο 23 

Κωδικοποίηση της νομοθεσίας 

Με προεδρικό διάταγμα, που εκδίδεται με πρόταση 
του Υπουργού Ανάπτυξης, μπορεί να κωδικοποιούνται, 
σε ενιαίο κείμενο, οι διατάξεις της κείμενης νομοθεσίας 
που διέπουν την παραγωγή ηλεκτρικής ενέργειας από 
οποιαδήποτε πηγή και αν παράγεται αυτή. Κατά την 
κωδικοποίηση επιτρέπεται να μεταβάλλεται η σειρά των 
άρθρων, ο ορισμός των υποτίτλων τους, η διαίρεση της 
ύλης σε τμήματα και κεφάλαια, καθώς και η συντακτική 
βελτίωση και κάθε αναγκαία φραστική μεταβολή, χωρίς 
αλλοίωση της έννοιας του κειμένου. 

ΚΕΦΑΛΑΙΟ Ζ' 

ΤΡΟΠΟΠΟΙΟΥΜΕΝΕΣ ΔΙΑΤΑΞΕΙΣ 
Αρθρο 24 

Α. 1. Το πρώτο εδάφιο της παραγράφου 2 του άρ¬ 
θρου 58 του ν. 998/1979 (ΦΕΚ 289 Α') αντικαθίσταται, 
ως εξής: 

«2. Για την εκτέλεση έργων υποδομής, την εγκατάστα¬ 
ση δικτύων μεταφοράς και διανομής ηλεκτρικής ενέρ¬ 
γειας, την κατασκευή υποσταθμών και κάθε, εν γένει, τε¬ 
χνικού έργου που αφορά την υποδομή και εγκατάσταση 




ΦΕΚ 129 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1421 


σταθμών παραγωγής ηλεκτρικής ενέργειας από Α.Π.Ε. 
ή Σ.Η.Θ.Υ.Α. με χρήση Α.Π.Ε., στα οποία περιλαμβάνο¬ 
νται και τα έργα σύνδεσης με το Σύστημα ή το Δίκτυο, 
όπως ορίζονται στο άρθρο 2 του ν. 2773/1999 και των 
συνοδών έργων, καθώς και των δικτύων μεταφοράς και 
διανομής φυσικού αερίου και πετρελαϊκών προϊόντων 
μέσα σε δάση ή δασικές εκτάσεις, απαιτείται σχετική 
έγκριση επέμβασης. Η έγκριση αυτή, που ενσωματώνε¬ 
ται στην απόφαση για την Έγκριση Περιβαλλοντικών 
Όρων (Ε.Π.Ο.), χορηγείται: 

α) Από τον Υπουργό Αγροτικής Ανάπτυξης και Τροφί¬ 
μων, κατά την έκδοση της ανωτέρω απόφασης, εφόσον 
πρόκειται για έργα ή δραστηριότητες Α.Π.Ε. ή Σ.Η.Θ.Υ.Α., 
για την περιβαλλοντική αδειοδότηση των οποίων αρ¬ 
μόδιες είναι οι κεντρικές υπηρεσίες Περιβάλλοντος του 
Υπουργείου Περιβάλλοντος, Χωροταξίας και Δημόσιων 
Έργων. 

β) Από τον Γενικό Γραμματέα της οικείας Περιφέρειας, 
κατά την υπογραφή της ανωτέρω απόφασης, μετά από 
γνώμη της αρμόδιας περιφερειακής δασικής υπηρεσίας, 
εφόσον πρόκειται για έργα ή δραστηριότητες Α.Π.Ε. 
ή Σ.Η.Θ.Υ.Α., για την περιβαλλοντική αδειοδότηση των 
οποίων αρμόδιες είναι οι περιφερειακές ή οι νομαρχι¬ 
ακές υπηρεσίες Περιβάλλοντος.» 

2. Αν συντρέχει περίπτωση εφαρμογής της διαδικα¬ 
σίας που προβλέπεται στο άρθρο 14 του ν. 998/1979 για 
το χαρακτηρισμό, κατά τις διατάξεις του άρθρου αυτού, 
περιοχής όπου σχεδιάζεται η εγκατάσταση σταθμών 
Α.Π.Ε. ή Σ.Η.Θ.Υ.Α. με χρήση Α.Π.Ε., η σχετική διαδικα¬ 
σία κινείται παράλληλα με τη διαδικασία έκδοσης της 
απόφασης Ε.Π.Ο. και η προθεσμία για την έκδοση αυτής 
παρατείνεται για όσο χρόνο διαρκεί η διαδικασία του 
άρθρου 14. 

Β. 1. Το πρώτο εδάφιο της παραγράφου 5 του άρ¬ 
θρου 2 του ν. 2244/1994 (ΦΕΚ 168 Α') αντικαθίσταται 
ως εξής: 

«Στις περιπτώσεις σταθμών αυτοπαραγωγής ηλε¬ 
κτρικής ενέργειας από Ανανεώσιμες Πηγές Ενέργειας 
(Α.Π.Ε.) ή από Συμπαραγωγή Ηλεκτρισμού και Θερμότη¬ 
τας Υψηλής Απόδοσης (Σ.Η.Θ.Υ.Α.), οι χώροι όπου είναι 
εγκατεστημένος ο σταθμός, απαιτείται να είναι όμοροι 
με τους χώρους όπου γίνεται η κατανάλωση ή αυτή να 
τροφοδοτείται από το σταθμό με απευθείας γραμμή.» 

2. Στο τέλος της παραγράφου 3 του άρθρου 5 του ν. 
2244/1994 προστίθεται φράση, ως εξής: «καθώς επίσης 
και τα έργα σύνδεσης των σταθμών Α.Π.Ε.». 

Γ. Η περίπτωση α' της παραγράφου 1 του άρθρου 10 
του ν. 2773/1999 αντικαθίσταται ως εξής: 

«α) εφεδρικούς σταθμούς, ανεξάρτητα από την ισχύ 
τους, που λειτουργούν μόνο σε περίπτωση διακοπής 
της παροχής ηλεκτρικής ενέργειας λόγω βλάβης ή αδυ¬ 
ναμίας του Συστήματος ή του Δικτύου. Αν οι σταθμοί 
αυτοί λειτουργούν για σκοπούς διαφορετικούς από τους 
προβλεπόμενους, απαιτείται άδεια παραγωγής.» 

Δ. Στο άρθρο 14 του ν. 2971/2001 προστίθεται παρά¬ 
γραφος 9, ως εξής: 

«9. Με απόφαση του Υπουργού Οικονομίας και Οικονο¬ 
μικών που προβλέπεται στην παράγραφο 1, επιτρέπεται 
η παραχώρηση του δικαιώματος χρήσης αιγιαλού, πα¬ 
ραλίας, συνεχόμενου ή παρακείμενου θαλάσσιου χώ¬ 


ρου ή πυθμένα θάλασσας για την εκτέλεση εργασιών 
εγκατάστασης σταθμών παραγωγής ηλεκτρικής ενέρ¬ 
γειας από Α.Π.Ε.. Στις εργασίες αυτές περιλαμβάνονται, 
πέραν αυτών που αναφέρονται στην παράγραφο 4 και 
η τοποθέτηση υποσταθμών, καθώς και η κατασκευή 
κάθε έργου που κρίνεται αναγκαίο για τη σύνδεση του 
σταθμού με το Σύστημα ή το Δίκτυο. 

Για την παραχώρηση του ανωτέρω δικαιώματος, ο 
ενδιαφερόμενος υποβάλλει αίτηση προς την αρμόδια 
Κτηματική Υπηρεσία, την οποία κοινοποιεί στον Υπουρ¬ 
γό Ανάπτυξης. Η αίτηση συνοδεύεται από τεχνική περι¬ 
γραφή του έργου. Η Κτηματική Υπηρεσία διαβιβάζει το 
σχετικό φάκελο σε τρία (3) αντίγραφα, εντός προθεσμί¬ 
ας δεκαπέντε (15) ημερών από την υποβολή της αίτησης, 
στην αρχή που είναι αρμόδια για την περιβαλλοντική 
αδειοδότηση προκειμένου να τηρηθεί η διαδικασία 
Ε.Π.Ο., σύμφωνα με τις κείμενες διατάξεις. 

Η απόφαση Ε.Π.Ο. διαβιβάζεται στην αρμόδια Κτημα¬ 
τική Υπηρεσία για την έκδοση της απόφασης παραχώ¬ 
ρησης, κατά το πρώτο εδάφιο.» 

ΚΕΦΑΛΑΙΟ Η' 

ΛΟΙΠΕΣ ΔΙΑΤΑΞΕΙΣ 

Άρθρο 25 

Α. 1. Κάθε παραγωγός ηλεκτρικής ενέργειας από 
Α.Π.Ε., στον οποίο χορηγείται άδεια παραγωγής μετά 
την έναρξη ισχύος του παρόντος νόμου, επιβαρύνεται, 
από την έναρξη της εμπορικής λειτουργίας του σταθ¬ 
μού του, με ειδικό τέλος. Το τέλος αυτό αντιστοιχεί σε 
ποσοστό 3% επί της, προ Φ.Π.Α., τιμής πώλησης της 
ηλεκτρικής ενέργειας στον Διαχειριστή του Συστήματος 
ή του Δικτύου ή των Μη Διασυνδεδεμένων Νησιών. Από 
την καταβολή του ειδικού τέλους απαλλάσσονται οι 
παραγωγοί ηλεκτρικής ενέργειας από φωτοβολταϊκά 
συστήματα. 

2. Τα ποσά που αντιστοιχούν στο ειδικό τέλος κατά 
την προηγούμενη παράγραφο παρακρατούνται από 
τον αρμόδιο Διαχειριστή και αποδίδονται, κατά πο¬ 
σοστό 80%, στον οργανισμό τοπικής αυτοδιοίκησης 
(Ο.Τ.Α.) πρώτου βαθμού, εντός των διοικητικών ορίων 
του οποίου είναι εγκατεστημένοι οι σταθμοί Α.Π.Ε. και 
κατά ποσοστό 20% στον ή τους Ο.Τ.Α. πρώτου βαθμού, 
από την εδαφική περιφέρεια των οποίων διέρχεται η 
γραμμή σύνδεσης του σταθμού με το Σύστημα ή το 
Δίκτυο. Αν ο σταθμός είναι εγκατεστημένος εντός των 
διοικητικών ορίων περισσοτέρων του ενός Ο.Τ.Α., τα 
ποσά από το ειδικό τέλος κατανέμονται, σε αυτούς, 
ανάλογα με την ισχύ των μονάδων του σταθμού που 
είναι εγκατεστημένες στην περιοχή του κάθε Ο.Τ.Α. ή, 
προκειμένου για υδροηλεκτρικό σταθμό με Εγκατεστη¬ 
μένη Ισχύ μικρότερη ή ίση των δεκαπέντε (15) Μ\Λ/β, 
ανάλογα με το μήκος του τμήματος του αγωγού που 
είναι εγκατεστημένο στην περιοχή κάθε Ο.Τ.Α.. Αν η 
γραμμή σύνδεσης του σταθμού με το Σύστημα ή το 
Δίκτυο διέρχεται από την περιοχή περισσοτέρων του 
ενός Ο.Τ.Α., τα ποσά του ειδικού τέλους κατανέμονται 
σε αυτούς ανάλογα με το μήκος του τμήματος της 
γραμμής σύνδεσης που βρίσκεται στην περιοχή κάθε 
Ο.Τ.Α.. Το σημείο σύνδεσης του σταθμού καθορίζεται 

με τους όρους σύνδεσής του, που διατυπώνονται από 
τον αρμόδιο Διαχειριστή. 

3. Τα ποσά που αντιστοιχούν στο ειδικό τέλος εγ- 
γράψονται σε χωριστό κωδικό του προϋπολογισμού 
εσόδων του οικείου Ο.Τ.Α. πρώτου βαθμού («Εσοδα από 
σταθ-μούς παραγωγής ηλεκτρικής ενέργειας Ανανεώ¬ 
σιμων Πηγών Ενέργειας») και διατίθενται υποχρεωτικά 
και αποκλειστικά, σε ποσοστό 80%, για την εκτέλεση 
έργων τοπικής ανάπτυξης, σε περιοχές εντός των ορίων 
του δημοτικού ή κοινοτικού διαμερίσματος όπου είναι 
εγκατεστημένος ο σταθμός ή διέρχεται η γραμμή σύν¬ 
δεσης και, σε ποσοστό 20%, στην υπόλοιπη περιφέρεια 
του οικείου Ο.Τ.Α. πρώτου βαθμού. Κατά την εκτέλε¬ 
ση και λειτουργία των έργων αυτών, με μέριμνα του 
οικείου Ο.Τ.Α. που εκτελεί τα έργα, αναρτάται ειδική 
σήμανση όπου αναγράφεται η προέλευση των σχετικών 
πόρων. Οι οικείοι Ο.Τ.Α. υποχρεούνται να υποβάλλουν 
στον Υπουργό Ανάπτυξης και τον Γενικό Γραμματέα 
της οικείας Περιφέρειας, εντός του πρώτου τριμήνου 
κάθε επόμενου έτους, έκθεση με τον απολογισμό της 
αξιοποίησης των εσόδων που προέρχονται από το ει¬ 
δικό τέλος. 

4. Αν στον οικείο Ο.Τ.Α. δεν λειτουργεί ταμειακή υπη¬ 
ρεσία, τα ποσά από το ειδικό τέλος κατατίθενται στην 
οικεία Δημόσια Οικονομική Υπηρεσία (Δ.Ο.Υ.), υπέρ του 
δικαιούχου Ο.Τ.Α., ο οποίος και ενημερώνεται εγγρά- 
φως. 

5. Εντός του πρώτου διμήνου κάθε έτους, οι αρμόδιοι 
Διαχειριστές ενημερώνουν, εγγράφως, τον Υπουργό 
Ανάπτυξης για τα ποσά που κατέβαλαν σε κάθε δικαι¬ 
ούχο, κατά το προηγούμενο έτος. 

6. Ο Γενικός Γραμματέας της οικείας Περιφέρειας 
ασκεί έλεγχο νομιμότητας για την αξιοποίηση, από τους 
δικαιούχους Ο.Τ.Α., των ποσών που προέρχονται από 
το ειδικό τέλος, σύμφωνα με τις διατάξεις του άρθρου 
αυτού και υποβάλλει στον Υπουργό Ανάπτυξης σχετική 
έκθεση, στο τέλος κάθε έτους. 

7. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Ανάπτυξης μπορεί να καθορίζονται 
η διαδικασία και κάθε ειδικότερο θέμα και αναγκαία 
λεπτομέρεια για την εφαρμογή των διατάξεων του πα¬ 
ρόντος άρθρου. 

Β. 1. Τα πάγια περιουσιακά στοιχεία επιχειρήσεων που 
ενισχύονται σύμφωνα με τις διατάξεις του ν. 3299/2004 
(ΦΕΚ 261 Α') για επενδυτικά σχέδια παραγωγής ηλε¬ 
κτρισμού από Ανανεώσιμες Πηγές Ενέργειας (Α.Π.Ε.) 
και Συμπαραγωγή Ηλεκτρισμού και Θερμότητας Υψηλής 
Απόδοσης (Σ.Η.Θ.Υ.Α.) και αντιστοιχούν στις δαπάνες 
έργων επέκτασης για τη σύνδεσή τους με το Δίκτυο 
περιέρχονται, μετά την ολοκλήρωσή τους, στην κυριότη¬ 
τα του Κυρίου του Συστήματος ή του Δικτύου, κατά τα 
οριζόμενα στο ν. 2773/1999, όπως ισχύει, καθώς και τις 
υπουργικές αποφάσεις που έχουν εκδοθεί κατ’ εξουσι¬ 
οδότησή του, κατ’ εξαίρεση των διατάξεων του άρθρου 
10 του ν. 3299/2004. 

2. Με κοινή απόφαση των Υπουργών Οικονομίας και 
Οικονομικών και Ανάπτυξης καθορίζονται η μέθοδος και 
τα κριτήρια καταβολής της ενίσχυσης των δαπανών κα¬ 
τασκευής των έργων που αναφέρονται στην προηγού¬ 


μενη παράγραφο στις περιπτώσεις που περισσότεροι 
του ενός χρήστες συνδέονται με το δίκτυο της Δ.Ε.Η. 
και προκύπτουν θέματα επιμερισμού του κόστους της 
σύνδεσης αυτής με επιστροφή ποσών στους αρχικά 
συνδεόμενους χρήστες. 

3. Η ρύθμιση των προηγούμενων παραγράφων 1 και 2 
καταλαμβάνει και τις εγκριτικές αποφάσεις Επενδυτικών 
Σχεδίων που έχουν εκδοθεί σύμφωνα με τις διατάξεις 
του ν. 3299/2004, καθώς και τις εκκρεμείς αιτήσεις που 
έχουν κατατεθεί για την υπαγωγή τους στις διατάξεις 
του νόμου αυτού. 

Γ. Στο τέλος του πρώτου στίχου της περίπτωσης α' 
της παραγράφου 1 του άρθρου 10 του ν. 2323/1995 (ΦΕΚ 
145 Α'), όπως αντικαταστάθηκε από το άρθρο 10 του ν. 
3377/2005 (ΦΕΚ 202 Α'), μετά τη λέξη «Κέρκυρα» δια¬ 
γράφεται το κόμμα και προστίθεται η φράση «και στο 
νομό Χαλκιδικής». 

Δ. 1. Στην παράγραφο 1 του άρθρου 3 του ν. 3438/ 
2006 (ΦΕΚ 33 Α') στους στίχους 13 και 14 διαγράφεται 
η φράση: «για τα οποία ισχύουν τα κωλύματα που ορί¬ 
ζονται στην παράγραφο 5.». 

2. Στο άρθρο 4 του ν. 3438/2006 προστίθεται παρά¬ 
γραφος 3, ως εξής: 

«3. Στην Ειδική Επιστημονική Γραμματεία συνιστώνται 
πέντε (5) θέσεις ειδικών συνεργατών με σύμβαση εργα¬ 
σίας ιδιωτικού δικαίου, δύο (2) του Προέδρου και τρεις 
(3) του Επιστημονικού Γραμματέα του Σ.Ε.Ε.Σ., για την 
υποστήριξη του έργου τους. 

Η πρόσληψη στις ανωτέρω θέσεις γίνεται με αντίστοι¬ 
χες αποφάσεις του Προέδρου και του Επιστημονικού 
Γ ραμματέα του Σ.Ε.Ε.Σ., εφαρμοζομένων, κατά τα λοιπά, 
αναλόγως, των διατάξεων της παραγράφου 1 του άρ¬ 
θρου 8 του ν. 2623/1998 (ΦΕΚ 139 Α').» 

Αρθρο 26 

1. Αν, στους διαγωνισμούς που διενεργεί ο Διαχειρι¬ 
στής Ελληνικού Συστήματος Μεταφοράς Ηλεκτρικής 
Ενέργειας Α.Ε. (Δ.Ε.Σ.Μ.Η.Ε. Α.Ε.), σύμφωνα με τις δια¬ 
τάξεις της παραγράφου 4 του άρθρου 15 του ν. 2773/ 
1999, όπως ισχύει, πρόσωπο, φυσικό ή νομικό, που κα¬ 
τέχει άδεια παραγωγής ηλεκτρικής ενέργειας, αναδει- 
χθεί ανάδοχος είτε, το ίδιο, αυτοτελώς είτε ως μέλος 
κοινοπραξίας ή ένωσης φυσικών ή νομικών προσώπων 
ή αν ο ανάδοχος αυτός με τις προηγούμενες ιδιότητες 
υποκατασταθεί νόμιμα, η άδεια παραγωγής ηλεκτρικής 
ενέργειας τροποποιείται, κατά περίπτωση, στο όνομα 
του νέου προσώπου το οποίο υπογράφει τις σχετικές 
συμβάσεις ή στο όνομα του προσώπου που υποκαθιστά 
τον ανάδοχο, με απόφαση του Υπουργού Ανάπτυξης, 
μετά από γνώμη της Ρ.Α.Ε.. Η απόφαση αυτή εκδίδε- 
ται εντός δεκαπέντε (15) ημερών από την υποβολή της 
σχετικής αίτησης. Στις ανωτέρω περιπτώσεις, η προ¬ 
θεσμία υποβολής αντιρρήσεων σύμφωνα με τον Κανο¬ 
νισμό Αδειών Παραγωγής και Προμήθειας Ηλεκτρικής 
Ενέργειας, που έχει κυρωθεί με την υπ’ αριθμόν Δ5- 
ΗΛ/Β/Φ.1/17951/ 8.12.2000 απόφαση του Υπουργού Ανά¬ 
πτυξης (ΦΕΚ 1498 Β'), ορίζεται σε πέντε (5) ημέρες από 
τη σχετική δημοσιοποίηση της πρόθεσης της Ρ.Α.Ε. να 
εισηγηθεί τροποποίηση της σχετικής άδειας. 

Για την υποκατάσταση του αναδόχου στις συμβάσεις 
που αποτελούν αντικείμενο των ανωτέρω διαγωνισμών 

απαιτείται σχετική έγκριση, η οποία χορηγείται με από¬ 
φαση του Υπουργού Ανάπτυξης, μετά από εισήγηση του 
Δ.Ε.Σ.Μ.Η.Ε. Α.Ε. και γνώμη της Ρ.Α.Ε.. 

2. Για την τροποποίηση άδειας εγκατάστασης και λει¬ 
τουργίας των σταθμών παραγωγής ηλεκτρικής ενέργει¬ 
ας που αναφέρονται στην προηγούμενη παράγραφο, 
το αρμόδιο όργανο αποφασίζει εντός αποκλειστικής 
προθεσμίας δέκα (10) ημερών από την υποβολή της 
σχετικής αίτησης. Αν παρέλθει άπρακτη η προθεσμία 
αυτή, ο φάκελος της αίτησης διαβιβάζεται, αμελλητί, 
στον Υπουργό Ανάπτυξης, που αποφασίζει για την τρο¬ 
ποποίηση της σχετικής άδειας, εντός δέκα (10) ημερών 
από τη λήψη του σχετικού φακέλου. 

3. Στο τέλος της παραγράφου 3 του άρθρου 15 του ν. 
2773/1999, όπως ισχύει, προστίθεται εδάφιο, ως εξής: 

«Ως κριτήριο ανάθεσης, κατά το προηγούμενο εδά¬ 
φιο μπορεί να ορισθεί και η προσφορά χαμηλότερης 
τιμής.» 

4. Οι διατάξεις του παρόντος άρθρου ισχύουν ανα¬ 
δρομικά από 1.4.2006. 

ΚΕΦΑΛΑΙΟ Θ' 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Αρθρο 27 

1. Αιτήσεις για χορήγηση άδειας παραγωγής ηλεκτρι¬ 
κής ενέργειας από Α.Π.Ε. ή Σ.Η.Θ.Υ.Α., για τις οποίες δεν 
έχει εκδοθεί η σχετική γνωμοδότηση της Ρ.Α.Ε. κατά 
την έναρξη ισχύος του παρόντος νόμου, αξιολογούνται 
σύμφωνα με τα κριτήρια που ορίζονται στο άρθρο 9 
του Κανονισμού Αδειών Παραγωγής και Προμήθειας 
Ηλεκτρικής Ενέργειας, που έχει κυρωθεί με την υπ’ αριθ¬ 
μόν Δ5-ΗΛ/Β/Φ.1/17951/8.12.2000 απόφαση του Υπουργού 
Ανάπτυξης και το κριτήριο της περίπτωσης δ' της πα¬ 
ραγράφου 1 του άρθρου 3 του παρόντος νόμου. Κατά 
τα λοιπά εφαρμόζεται η παράγραφος 2 του άρθρου 3 
του νόμου αυτού. 

2. Αιτήσεις που έχουν υποβληθεί με σκοπό τη χορή¬ 
γηση άδειας εγκατάστασης, την έκδοση γνωμοδότησης 
για Π.Π.Ε.Α., τη χορήγηση έγκρισης επέμβασης ή έκδοση 
απόφασης παραχώρησης δασικής έκτασης, την έκδο¬ 
ση απόφασης Έγκρισης Περιβαλλοντικών Όρων ή την 
έκδοση άδειας λειτουργίας και για τις οποίες δεν έχει 
εκδοθεί η σχετική διοικητική πράξη μέχρι την έναρξη 
ισχύος του παρόντος νόμου, αξιολογούνται σύμφωνα 
με τις διατάξεις που ίσχυαν κατά το χρόνο υποβολής 
των αιτήσεων αυτών. 

3. Αδειες λειτουργίας σταθμών παραγωγής ηλεκτρι¬ 
κής ενέργειας από Α.Π.Ε. ή Σ.Η.Θ.Υ.Α., που βρίσκονται 
σε ισχύ κατά την έναρξη ισχύος του παρόντος νόμου, 
παρατείνονται αυτοδικαίως και λήγουν είκοσι (20) έτη 
από την ημερομηνία έκδοσής τους. 

4. Από την εφαρμογή των διατάξεων του παρόντος 
νόμου εξαιρείται η υδραυλική ενέργεια που παράγεται 
από υδροηλεκτρικούς σταθμούς, οι οποίοι διαθέτουν 
συνολική Εγκατεστημένη Ισχύ μεγαλύτερη των είκοσι 
(20) Μ\Λ/θ. 

5. Παραγωγοί ηλεκτρικής ενέργειας από Α.Π.Ε., των 
οποίων οι σταθμοί τελούν σε εμπορική λειτουργία κατά 
την έναρξη ισχύος του παρόντος νόμου, οφείλουν, από 
το χρονικό αυτό σημείο, τη διαφορά μεταξύ του πο¬ 


σοστού του ειδικού τέλους υπέρ Ο.Τ.Α. που ήδη κα¬ 
ταβάλλουν και του ποσοστού 2,5% που ορίζεται στην 
παράγραφο 1 του άρθρου 25, μέχρι τη λήξη των πέντε 
(5) ετών της εμπορικής λειτουργίας του σταθμού τους. 
Κατά τα λοιπά ισχύουν και για τους παραγωγούς αυτούς 
οι διατάξεις των δεύτερου, τρίτου και τέταρτου εδα¬ 
φίων της παραγράφου 1 και των λοιπών παραγράφων 
του άρθρου 25. 

6. Η παράγραφος 5 του άρθρου 2 του ν.2244/1994, 
όπως αντικαθίσταται με το άρθρο 24 στοιχείο Β, 1 του 
παρόντος νόμου, εφαρμόζεται μέχρι την έναρξη ισχύος 
του Κώδικα Διαχείρισης του Δικτύου και του Κώδικα 
Μη Διασυνδεδεμένων Νησιών. 

7. Όπου στην κείμενη νομοθεσία γίνεται παραπομπή 
στα άρθρα 35 έως 39 του ν. 2773/1999, όπως ισχύει, η 
παραπομπή αυτή λογίζεται ότι γίνεται στα άρθρα 9,10, 
12 και 13 του παρόντος νόμου. 

8. Ο κάτοχος του δικαιώματος διαχείρισης του γε¬ 
ωθερμικού πεδίου οφείλει, εντός της προθεσμίας που 
ορίζεται στη σχετική άδεια, να υπογράψει σύμβαση 
πώλησης γεωθερμικού προϊόντος με τον κάτοχο της 
άδειας παραγωγής, σύμφωνα με τους όρους και το 
τίμημα που περιγράφονται λεπτομερώς στη σχετική 
άδεια παραγωγής. 

9. Η συμμετοχή της ηλεκτρικής ενέργειας που παράγε- 
ται από Α.Π.Ε. στην ακαθάριστη κατανάλωση ηλεκτρικής 
ενέργειας, καθορίζεται σε ποσοστό 20,1% μέχρι το 2010 
και σε ποσοστό 29% μέχρι το 2020, κατά τα προβλεπό- 
μενα στο άρθρο 3 της Οδηγίας. 

10. Για τη χορήγηση της άδειας εγκατάστασης υδρο¬ 
ηλεκτρικών σταθμών μετά την 22.12.2009, απαιτείται 
κατάρτιση και έγκριση Σχεδίου Διαχείρισης Υδατικών 
Πόρων, κατά τα προβλεπόμενα στο άρθρο 7 του ν. 3199/ 
2003 (ΦΕΚ 280 Α'). 

11. Συμβάσεις πώλησης ηλεκτρικής ενέργειας από 
σταθμούς Α.Π.Ε. ή Σ.Η.Θ.Υ.Α. που βρίσκονται σε ισχύ 
κατά τη δημοσίευση του παρόντος νόμου και δεν έχουν 
ανανεωθεί σύμφωνα με τις διατάξεις του άρθρου 37 του 
ν. 2773/1999, όπως ισχύει, μπορεί να παραταθούν για 
δέκα (10) επιπλέον έτη, κατά τα οριζόμενα στην παρά¬ 
γραφο 2 του άρθρου 12. Συμβάσεις πώλησης ηλεκτρικής 
ενέργειας από σταθμούς Α.Π.Ε. ή Σ.Η.Θ.Υ.Α., που ισχύουν 
κατά τη δημοσίευση του παρόντος νόμου, διέπονται από 
τις διατάξεις του άρθρου 13 του νόμου αυτού. 

Αρθρο 28 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνταί: 

1. α) Το τελευταίο εδάφιο της παραγράφου 4 του 
άρθρου 3, καθώς και το άρθρο 10 του ν. 3175/2003. 

β) Οι παράγραφοι 1, 2 και 3 του άρθρου 35 και τα 
άρθρα 36, 37, 38 και 39 του ν. 2773/1999. 

γ) Η παράγραφος 4 του άρθρου 2 του ν.2244/1994. 

δ) Οι παράγραφοι 1, 2, 3, 5, 6 και 7 του άρθρου 3 του 
ν. 2244/1994, όπως ισχύει, κατά το μέρος που αφορούν 
σταθμούς παραγωγής ηλεκτρικής ενέργειας από Α.Π.Ε. 
ή Σ.Η.Θ.Υ.Α. ή από εφεδρικούς σταθμούς ηλεκτροπαρα¬ 
γωγής. Όπου στην κείμενη νομοθεσία γίνεται παραπο¬ 
μπή στις διατάξεις των παραγράφων αυτών για τους 
ανωτέρω σταθμούς, η παραπομπή αυτή λογίζεται ότι 

γίνεται στις διατάξεις των άρθρων 8 και 24, στοιχείο Γ 
του παρόντος νόμου. 

2. Κάθε άλλη γενική ή ειδική διάταξη, που έρχεται σε 
αντίθεση με τις διατάξεις του παρόντος νόμου ή ανα- 
φέρεται σε θέμα που ρυθμίζεται από αυτόν. 

Άρθρο 29 

1. Στο άρθρο 40 του ν. 3428/2005 (ΦΕΚ 313 Α') προ¬ 
στίθεται νέα παράγραφος 5, ως εξής: 

«5. Μέχρι την έκδοση του Κώδικα Διαχείρισης του 
Ε.Σ.Φ.Α. κατά τα προβλεπόμενα στις διατάξεις του 
άρθρου 9 και την έγκριση των πρότυπων συμβάσεων 
Μεταφοράς και Χρήσης Εγκατάστασης Αποθήκευσης, 
κατά τα οριζόμενα στην περίπτωση α' της παραγράφου 
2 του άρθρου 8, για την άσκηση του δικαιώματος πρό¬ 
σβασης στο Ε.Σ.Φ.Α. και τη χρήση αυτού συνάπτονται 
συμβάσεις ορισμένου χρόνου μεταξύ της Δ.Ε.Π.Α. Α.Ε. 
και των προσώπων που έχουν δικαίωμα πρόσβασης 
στο Ε.Σ.Φ.Α.. Με απόφαση του Υπουργού Ανάπτυξης, 
μετά από σύμφωνη γνώμη της Ρ.Α.Ε., καθορίζονται η 
διαδικασία σύναψης, το περιεχόμενο και οι όροι των 
συμβάσεων αυτών.» 

Άρθρο 30 

Το τρίτο εδάφιο της παραγράφου 1 του άρθρου 9 
του ν. 2545/1997 (ΦΕΚ 254 Α'), που προστέθηκε με την 
παράγραφο 2 του άρθρου 30 του ν. 3325/2005 (ΦΕΚ 68 
Α'), αντικαθίσταται ως εξής: 

«Ειδικά για την περίπτωση των ΒΙ.ΠΑ., ΒΙΟ.ΠΑ. και Τε¬ 
χνοπόλεων, η αναστολή έκδοσης οικοδομικών αδειών 
αίρεται μετά την έγκριση της πράξης εφαρμογής της 
πολεοδομικής μελέτης.» 

Αρθρο 31 

1. Συνιστάται ειδικό πρόγραμμα υπό την επωνυμία «ΔΙ¬ 
ΟΔΟΣ», με σκοπό την παροχή στους προπτυχιακούς 
και μεταπτυχιακούς φοιτητές όλων των Εκπαιδευτικών 
Ιδρυμάτων της Ανώτατης εκπαίδευσης, προνομιακής 
πρόσβασης στο Διαδίκτυο (ΙπΙβΓησΙ) και σε τεχνολο¬ 
γίες της πληροφορίας, σε συνεργασία με φορείς του 
ιδιωτικού και δημόσιου τομέα, με χρήση των υποδομών 
των φορέων αυτών. 

Το πρόγραμμα «ΔΙΟΔΟΣ» καταρτίζεται από την Ειδική 
Επιτροπή της παραγράφου 3, σύμφωνα με το περιεχό¬ 
μενο της απόφασης που εκδίδεται κατά την παράγραφο 
4 και εγκρίνεται από τον Υπουργό Ανάπτυξης. 

2. Σε κάθε προπτυχιακό φοιτητή παρέχεται η δυνα¬ 
τότητα προνομιακής πρόσβασης στις υπηρεσίες της 
παραγράφου 1, για χρόνο τουλάχιστον ίσο με τα προ¬ 
βλεπόμενα από τις σχετικές διατάξεις έτη φοίτησής του. 
Σε κάθε φοιτητή που εγγράφεται για τη λήψη μεταπτυ¬ 
χιακού διπλώματος ειδίκευσης ή διδακτορικού διπλώμα¬ 
τος, παρέχεται η δυνατότητα προνομιακής πρόσβασης 
στις υπηρεσίες της παραγράφου 1 για τουλάχιστον δύο 
(2) και τέσσερα (4) έτη από την οικεία εγγραφή τους, 
αντίστοιχα. 

3. Στη Γενική Γραμματεία Έρευνας και Τεχνολογίας 
του Υπουργείου Ανάπτυξης συνιστάται Ειδική Επιτρο¬ 
πή. Η Επιτροπή αυτή παρακολουθεί την υλοποίηση και 
εξέλιξη του προγράμματος «ΔΙΟΔΟΣ» και υποβάλλει 
προτάσεις και εισηγήσεις στον Υπουργό Ανάπτυξης 


για τη βελτίωση και προσαρμογή στα δεδομένα των 
εξελίξεων του ανωτέρω προγράμματος. Η Ειδική Επι¬ 
τροπή, που συγκροτείται με απόφαση του Υπουργού 
Ανάπτυξης, αποτελείται από: 

α. τον Γενικό Γραμματέα Έρευνας και Τεχνολογίας, 
ως Πρόεδρο, 

β. έναν εκπρόσωπο του Υπουργείου Οικονομίας και 
Οικονομικών με τον αναπληρωτή του, που ορίζονται 
από τον οικείο Υπουργό, 

γ. έναν εκπρόσωπο του Υπουργείου Ανάπτυξης με 
τον αναπληρωτή του, που ορίζονται από τον οικείο 
Υπουργό, 

δ. έναν εκπρόσωπο του Υπουργείου Εθνικής Παιδείας 
και Θρησκευμάτων με τον αναπληρωτή του, που ορίζο¬ 
νται από τον οικείο Υπουργό, 

ε. έναν εκπρόσωπο του Υπουργείου Μεταφορών και 
Επικοινωνιών με τον αναπληρωτή του, που ορίζονται 
από τον οικείο Υπουργό, 

στ. έναν εκπρόσωπο της Συνόδου των Πρυτάνεων 
με τον αναπληρωτή του, που ορίζονται από τη σύνοδο 
αυτή, 

ζ. έναν εκπρόσωπο της Συνόδου των Προέδρων των 
Τεχνολογικών Εκπαιδευτικών Ιδρυμάτων (Τ.Ε.Ι.) με τον 
αναπληρωτή του, που ορίζονται από τη σύνοδο αυτή, 
και 

η. έναν εκπρόσωπο της ανώνυμης εταιρίας του Δη¬ 
μοσίου με την επωνυμία «Εθνικό Δίκτυο Έρευνας και 
Τεχνολογίας» με τον αναπληρωτή του, που ορίζονται 
από τον Πρόεδρο αυτής. 

4. Με κοινή απόφαση των Υπουργών Οικονομίας και 
Οικονομικών, Ανάπτυξης, Εθνικής Παιδείας και Θρησκευ¬ 
μάτων και Μεταφορών και Επικοινωνιών καθορίζονται 
η διάρκεια και ο τρόπος παροχής των υπηρεσιών της 
παραγράφου 1 προς τους δικαιούχους των υπηρεσιών 
αυτών, η διαδικασία προσδιορισμού του καταβαλλόμε¬ 
νου από αυτούς αντιτίμου προς τους παρόχους, κατά 
είδος παρεχόμενων υπηρεσιών, οι φορείς του δημόσιου 
και ιδιωτικού τομέα που συμμετέχουν στο πρόγραμμα 
«ΔΙΟΔΟΣ» και κάθε άλλο ειδικότερο θέμα και αναγκαία 
λεπτομέρεια. 

Αρθρο 32 

Ρύθμιση θεμάτων σχετικών με την εφαρμογή 
της συνολικής επιχορήγησης 

1. Στο άρθρο 1 του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251 Α') προστίθεται στοιχείο 
ια' ως εξής: 

«ια) «Συνολική επιχορήγηση»: Το μέρος ενός επιχειρη¬ 
σιακού προγράμματος ή ενιαίου εγγράφου προγραμ¬ 
ματισμού ή προγράμματος κοινοτικής πρωτοβουλίας 
ή στήριξης της τεχνικής βοήθειας και των καινοτόμων 
ενεργειών που χρησιμοποιούνται κατά κανόνα για την 
ενίσχυση πρωτοβουλιών τοπικής ανάπτυξης, η υλοποίη¬ 
ση και η διαχείριση του οποίου μπορεί, κατά τον Κανονι¬ 
σμό, να ανατεθεί σε έναν ή περισσότερους ενδιάμεσους 
φορείς σύμφωνα με τους όρους και τις προϋποθέσεις 
του παρόντος.» 

2. Μετά το άρθρο 24 του ν. 2860/2000 προστίθεται 
άρθρο 24Α με το παρακάτω περιεχόμενο: 

« Αρθρο 24Α 

1. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Αιγαίου και Νησιωτικής Πολιτικής κα¬ 
θορίζονται οι όροι εφαρμογής συνολικής επιχορήγησης 
στα πλαίσια Περιφερειακών Επιχειρησιακών Προγραμ¬ 
μάτων για τα μικρά νησιά και τις απομακρυσμένες νησι¬ 
ωτικές περιοχές και ιδιαίτερα ο σκοπός, το αντικείμενο, 
ο φορέας, ο τρόπος και το ύψος χρηματοδότησης, οι 
διαδικασίες, τα όργανα υλοποίησης και διαχείρισης και 
η εποπτεία και ρυθμίζεται ο τρόπος και η διαδικασία 
καταβολής δαπανών στους ενδιάμεσους φορείς της 
επόμενης παραγράφου για την πληρωμή επί μέρους 
αναδοχών, καθώς και κάθε άλλο σχετικό διαδικαστικό 
θέμα. 

Σε περίπτωση που η συνολική επιχορήγηση αφορά 
στην εκπόνηση μελετών ή στην εκτέλεση τεχνικών έρ¬ 
γων και εφόσον απαιτείται από το σκοπό, τη φύση και 
το νομικό πλαίσιο λειτουργίας του ενδιάμεσου φορέα, 
με την απόφαση καθορίζονται, ειδικώς και κατά παρέκ¬ 
κλιση κάθε γενικής ή ειδικής διάταξης, οι αρμοδιότητες 
ανάθεσης και διοίκησης των μελετών ή έργων και τα 
αποφαινόμενα όργανα, με την επιφύλαξη των σχετικών 
διατάξεων της κοινοτικής νομοθεσίας. 

2. Σε εκτέλεση της κοινής υπουργικής απόφασης της 
προηγούμενης παραγράφου εκδίδεται απόφαση της 
Διαχειριστικής Αρχής του αντίστοιχου Περιφερειακού 
Επιχειρησιακού Προγράμματος, που εγκρίνεται από 
την Επιτροπή Συντονισμού της παραγράφου 4 του πα¬ 
ρόντος, με την οποία η συνολική επιχορήγηση εντάσ¬ 
σεται σε Επιχειρησιακό Πρόγραμμα και ανατίθεται η 
υλοποίηση και η διαχείρισή της σε έναν ή περισσότε¬ 
ρους ενδιάμεσους φορείς, που είναι εγκατεστημένοι 
ή εκπροσω-πούνται στις Περιφέρειες εφαρμογής των 
σχεδιαζόμενων μέτρων. Οι ενδιάμεσοι φορείς, στους 
οποίους συμπεριλαμβάνονται οργανισμοί τοπικής αυτο¬ 
διοίκησης, οργανισμοί περιφερειακής ανάπτυξης, καθώς 
και μη κερδοσκοπικοί οργανισμοί κοινής ωφέλειας, πρέ¬ 
πει να εξυπηρετούν σκοπούς δημόσιου συμφέροντος, 
να διαθέτουν αναγνωρισμένη ικανότητα και πείρα στη 
διοικητική και οικονομική διαχείριση και πολυετή πείρα 
στο συγκεκριμένο τομέα στον οποίο αναφέρεται το Επι¬ 
χειρησιακό Πρόγραμμα και, γενικά, να πληρούν τις προϋ¬ 
ποθέσεις του άρθρου 27 του Κανονισμού. Κατ’ εξαίρεση 
και σε περιορισμένες και αιτιολογημένες περιπτώσεις, 
η ανάθεση είναι δυνατή και σε ενδιάμεσους φορείς που 
δεν είναι εγκατεστημένοι και δεν εκπροσωπούνται στις 
ενδιαφερόμενος Περιφέρειες. 

Στους ενδιάμεσους φορείς μπορεί να ανατίθεται με 
προγραμματική σύμβαση και η εκτέλεση πράξεων σχε¬ 


τικών με τη συνολική επιχορήγηση από τις επί μέρους 
αρμόδιες υπηρεσίες του κράτους, της τοπικής αυτοδι¬ 
οίκησης ή από τα νομικά πρόσωπα που εποπτεύονται 
από αυτούς και για λογαριασμό τους. Οι ενδιάμεσοι 
φορείς μπορούν να έχουν και την ιδιότητα του τελικού 
δικαιούχου. 

3. Οι ενδιάμεσοι φορείς, στους οποίους ανατίθεται η 
εφαρμογή και η διαχείριση της συνολικής επιχορήγη¬ 
σης, κατά τα οριζόμενα στην προηγούμενη παράγραφο, 
συνάπτουν σύμβαση με τον Προϊστάμενο της Διαχει¬ 
ριστικής Αρχής του Κοινοτικού Πλαισίου Στήριξης, με 
την οποία καθορίζονται οι λεπτομέρειες εφαρμογής και 
η διαδικασία εποπτείας της συνολικής επιχορήγησης. 
Στην ανωτέρω σύμβαση εξειδικεύονται, μεταξύ άλλων, 
τα εφαρμοστέα μέτρα, τα κριτήρια επιλογής δικαιούχων, 
οι όροι και τα ποσοστά παρέμβασης των Ταμείων, συ- 
μπεριλαμβανομένης της χρησιμοποίησης των τόκων που 
ενδεχομένως θα προκύψουν, οι διαδικασίες ελέγχου, 
πληρωμής και αξιολόγησης και κάθε άλλο αναγκαίο 
στοιχείο. 

4. Για το συντονισμό, την παρακολούθηση, την αξι¬ 
ολόγηση και την έγκριση της συνολικής επιχορήγη¬ 
σης συγκροτείται με την απόφαση της παραγράφου 
1 Επιτροπή Συντονισμού, η οποία αποτελείται από τον 
Υπουργό Αιγαίου και Νησιωτικής Πολιτικής, ως Πρόεδρο, 
τον Γενικό Γραμματέα Επενδύσεων και Ανάπτυξης του 
Υπουργείου Οικονομίας και Οικονομικών, τον Γενικό 
Γραμματέα του Υπουργείου Αιγαίου και Νησιωτικής 
Πολιτικής και τους Γενικούς Γραμματείς Περιφερειών 
Βορείου Αιγαίου, Νοτίου Αιγαίου και Ιονίου ή εκπρο¬ 
σώπους τους και εξειδικεύονται οι αρμοδιότητές της. 
Με την ίδια απόφαση συνιστάται Τεχνική Γραμματεία 
υποστηρίξεως της Επιτροπής Συντονισμού, καθορίζεται 
η στελέχωσή της, καθορίζεται ο τρόπος λειτουργίας 
της, καθώς και η τυχόν αμοιβή ή αποζημίωση των μελών 
της, σύμφωνα με την ισχύουσα νομοθεσία. 

5. Οι ενδιάμεσοι φορείς υποβάλλουν για έγκριση στην 
Επιτροπή Συντονισμού: 

α) Το αναλυτικό πρόγραμμα της συνολικής επιχορή¬ 
γησης. 

β) Τα προς ένταξη έργα και υποέργα. 

γ) Το χρονοδιάγραμμα εφαρμογής της συνολικής επι¬ 
χορήγησης. 

δ) Τα αναλυτικά στοιχεία των επί μέρους δαπανών 
εφαρμογής της συνολικής επιχορήγησης και 

ε) κάθε πρόσθετο στοιχείο που τυχόν καθορίζεται με 
την απόφαση της παραγράφου 1.» 

Άρθρο 33 
Ισχύς 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 22 Ιουνίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ 

Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Δ. ΣΙΟΥΦΑΣ 

Γ. ΣΟΥΦΛΙΑΣ 

ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

Μ. ΓΙΑΝΝΑΚΟΥ 

Ε. ΜΠΑΣΙΑΚΟΣ 

ΔΙΚΑΙΟΣΥΝΗΣ 

ΠΟΛΙΤΙΣΜΟΥ 

Α. ΠΑΠΑΛΗΓΟΥΡΑΣ 

Γ. ΒΟΥΛΓΑΡΑΚΗΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΜΕΤΑΦΟΡΩΝ 

ΚΑΙ ΕΠΙΚΟΙΝΩΝΙΩΝ 

Φ. ΠΑΛΛΗ-ΠΕΤΡΑΛΙΑ 

Μ.-Γ. ΛΙΑΠΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΙΓΑΙΟΥ 

ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Ε. ΚΕΦΑΛΟΓΙΑΝΝΗΣ 

Α. ΠΑΥΛΙΔΗΣ 


Θεωρήθηκε καί τέθηκε η Μεγάλη Σφραγίδα του 
Κράτους. 

Αθήνα, 27 Ιουνίου 2006 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυεο ανά σελίδα. 

Σε μορφή Οϋ: 


Τεύχος 

Περίοδος 

ευπο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (3χ: 210 - 4071010 ιηίετηβΐ: Μ1ρ://»**.6Ι.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ουτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβΓΠβΙ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΤιίΙρ://νννννν.θί. 9 Γ - 6-πΐ3ίΙ: «/θόπΐ35ΐ6Γ@6ΐ.ςΓ 
















